Ketahui Jenis Dan Tahap Kanser Perut, Penentu Rawatan Yang Sesuai Dengan Barah

Kanser perut adalah kanser keenam yang berkaitan penyakit perut terjadi di dunia.
Pada tahun 2018, kematian akibat kanser perut merangkumi 783,000 penghidap dan ia menduduki tangga ketiga tertinggi dalam carta kematian akibat kanser.
Proses patologi kanser perut bermula dengan pembahagian sel tidak terkawal.

Apabila seseorang itu telah
didiagnosis dengan masalah kanser,
 doktor akan membuat siasatan berkenaan dengan tahap kanser sebelum menentukan
rawatan yang bersesuaian
 dengan barah yang dialami.

Secara umumnya, perkembangan penyakit perut (kanser) berlaku secara perlahan-lahan dan pada awalnya,
penghidap biasanya tidak mengalami sebarang
simptom.

Oleh sebab itu,
diagnosis barah perut
 dibuat agak lewat iaitu setelah perubahan pra kanser bertukar menjadi kanser.

Untuk mendapatkan lebih banyak info tentang Kanser Perut, sila dapatkannya
di sini.

Jenis kanser / penyakit perut

Bergantung kepada sel yang mengalami perubahan kanser,
jenis kanser perut
 boleh dibahagikan kepada 5.

Adenokarsinoma
: Jenis kanser perut adenokarsinoma merangkumi kira-kira 90 hingga 95 peratus kes kanser yang didiagnosis. Ia merupakan kanser yang terjadi akibat pembahagian sel tidak terkawal pada lapisan mukosa.

Limfoma
: Ini merupakan kanser yang berasal daripada tisu sistem imun yang terdapat pada dinding organ perut.

Tumor stroma gastrousus (GIST)
: Jenis kanser perut ini berasal dari sel khas pada dinding perut yang dikenali sebagai sel Cajal. GIST tidak hanya tertumpu kepada organ perut, ia boleh berlaku pada mana-mana organ dalam sistem gastrousus.

Tumor karsinoid
: Ketumbuhan yang melibatkan sel penghasil hormon pada organ perut. Kebanyakan tumor karsinoid tidak merebak ke organ lain.

Terdapat juga jenis kanser lain yang jarang berlaku. Antaranya adalah karsinoma sel skuamos, karsinoma sel kecil dan leiomyosarcoma.

Tahap kanser, Klasifikasi TNM

Secara amnya, penyakit perut (kanser) mempunyai 5 tahap iaitu bermula dengan Tahap 0 yang turut dikenali sebagai
carsinoma in situ
 sehingga ke tahap 4.

Ringkasnya, semakin rendah tahap kanser gastrik yang
didiagnosis pada pesakit
, semakin kuranglah kebarangkalian untuk ia merebak ke organ lain.

Potensi kesembuhan (prognosis) bagi sesuatu kanser turut bergantung kepada tahap kanser yang dialami oleh pesakit.

Perlu diingatkan bahawa setiap penghidap kanser mempunyai tindak balas unik terhadap
rawatan kanser yang diberikan.

Meskipun begitu, individu yang mengalami tahap penyakit perut (kanser) yang sama cenderung untuk mempunyai prognosis yang serupa.

Jadi, bagaimana pengelasan kanser dibuat?

Jawatankuasa Usahasama Kanser Amerika (AJCC) telah mengeluarkan sistem TNM bagi memudahkan proses pengelasan kanser berdasarkan kepada 3 maklumat utama:

T – Saiz tumor, sejauh mana kanser sudah menembusi lapisan perut dan adakah kanser sudah merebak ke organ berdekatan?

N – Adakah kanser sudah merebak ke kelenjar limfa?

M – Adakah kanser sudah merebak ke kelenjar limfa atau organ jauh?

Maklumat ini telah diguna pakai sekian lamanya namun pengelasan bagi setiap kanser berubah mengikut kajian semasa.

Seperti yang anda sedia maklum, sistem TNM menggunakan sistem pernomboran 0 hingga 4 bagi membezakan perkembangan patologi kanser.

Terdapat juga kelas yang disertakan dengan abjad bagi memperincikan perbezaan yang lebih teliti.

Setiap tahap mempunyai
tindak balas yang berbeza terhadap
 rawatan kanser,
begitu juga dengan jenis kanser.

Sebagai contoh kanser testis tahap 4 mempunyai potensi kesembuhan yang jauh lebih baik berbanding dengan kanser perut tahap 4.

Tahap kanser perut

Pengelasan
bagi penyakit perut (kanser)
 seperti yang dinyatakan di bawah merupakan sistem yang telah diusulkan oleh AJCC bermula pada Januari 2018.

Ia dirumuskan berdasarkan kepada pengelasan TNM.

Tahap 0

Turut dikenali sebagai karsinoma in situ iaitu sel abnormal yang ditemui pada organ asal, bukan kesan daripada proses metastasis.

Sel abnormal tersebut berpotensi untuk bertukar menjadi sel kanser dan boleh merebak ke sel normal yang lain.

Bagi kanser perut, tahap 0 bermakna terdapat sel tidak normal atau sel kanser pada permukaan lapisan perut.

Ia belum tumbuh menerusi lapisan mukosa masuk ke dalam lapisan tisu yang lebih dalam.

Tiada penyebaran berlaku pada kelenjar limfa atau organ yang lain.

Tahap 1

Kanser perut tahap 1 boleh dikelaskan kepada 2 iaitu tahap 1A dan tahap 1B.

Sel kanser yang tumbuh pada lapisan atas (mukosa) telah menembusi lapisan bawah seperti lamina propria, muskularis mukosa atau submukosa (T1, N0, M0).

Beza di antara 1A dan 1B adalah bagi tahap 1B, sel kanser telah tersebar ke 1 atau 2 kelenjar limfa berdekatan dengan organ perut (T1, N1, M0).

Tahap 1B juga boleh didiagnosis bagi kanser yang tumbuh sehingga mencapai lapisan muskularis propria (T2, N0, M0)

Tiada penyebaran ke organ lain berlaku bagi penghidap kanser perut tahap 1.

Tahap 2

Seperti penyakit perut (kanser) tahap 1, tahap 2 boleh dibahagikan kepada tahap 2A dan 2B.

Terdapat beberapa interpretasi bagi kanser tahap 2A:

Kanser telah tumbuh dari lapisan permukaan sehingga ke lapisan lamina propria, muskularis mukosa atau submukosa DAN sel kanser telah tersebar ke kelenjar limfa (3 hingga 6)  berdekatan. (T1, N2, M0).

Kanser telah sampai ke lapisan muskularis propria DAN ia telah tersebar ke 1 atau 2 kelenjar limfa berdekatan (T2, N1, M0).

Kanser telah tumbuh sehingga ke lapisan subserosa. Tiada penyebaran berlaku pada kelenjar limfa atau organ lain. (T3, N0, M0).

Bagi kanser tahap 2 B pula:

Kanser telah tumbuh dari lapisan permukaan hingga ke lapisan lamina propria, muskularis mukosa atau submukosa DAN sel kanser telah tersebar ke kelenjar limfa (7 hingga 15) berdekatan. (T1, N3a, M0).

Kanser telah sampai ke lapisan muskularis propria DAN ia telah tersebar ke 3 hingga 6 kelenjar limfa berdekatan (T2, N2, M0).

Kanser telah tumbuh sehingga ke lapisan subserosa DAN ia telah tersebar ke 1 atau 2 kelenjar limfa berdekatan (T3, N1, M0).

Kanser telah menembusi dinding perut dan masuk ke dalam lapisan serosa namun ia belum merebak ke organ berdekatan. Tiada penyebaran berlaku pada kelenjar limfa atau organ lain (T4a, N0, M0).

Tahap 3

Kanser perut tahap 3 boleh dibahagikan kepada tahap 3A, 3B dan 3C.

Kanser perut tahap 3A

Kanser telah sampai ke lapisan muskularis propria DAN ia telah tersebar ke 7 hingga 15 kelenjar limfa berdekatan (T2, N3a, M0).

Kanser telah tumbuh sehingga ke lapisan subserosa DAN ia telah tersebar ke 3 hingga 6 kelenjar limfa berdekatan (T3, N2, M0).

Kanser telah menembusi dinding perut dan masuk ke dalam lapisan serosa namun ia belum merebak ke organ berdekatan. Ia telah tersebar ke 1 hingga 2 kelenjar limfa berdekatan (T4a, N1, M0).

Kanser telah menembusi dinding perut dan masuk ke dalam lapisan serosa namun ia belum merebak ke organ berdekatan. Ia telah tersebar ke 3 hingga 6 kelenjar limfa berdekatan (T4a, N2, M0).

Kanser telah menembusi dinding perut, masuk ke dalam lapisan serosa dan merebak ke organ berdekatan. Tiada penyebaran berlaku pada kelenjar limfa atau organ lain (T4b, N0, M0).

Kanser perut tahap 3B

Kanser telah tumbuh dari lapisan permukaan hingga ke lapisan lamina propria, muskularis mukosa atau submukosa DAN sel kanser telah tersebar ke lebih daripada 16 kelenjar limfa berdekatan. (T1, N3b, M0).

Kanser telah sampai ke lapisan muskularis propria DAN ia telah tersebar ke lebih daripada 16 kelenjar limfa berdekatan. (T2, N3b, M0).

Kanser telah tumbuh sehingga ke lapisan subserosa DAN ia telah tersebar ke 7 hingga 15 kelenjar limfa berdekatan (T3, N3a, M0).

Kanser telah menembusi dinding perut dan masuk ke dalam lapisan serosa namun ia belum merebak ke organ berdekatan. Ia telah tersebar ke 7 hingga 15 kelenjar limfa berdekatan (T4a, N3a, M0).

Kanser telah menembusi dinding perut, masuk ke dalam lapisan serosa dan merebak ke organ berdekatan. Ia telah tersebar ke 1 atau 2 kelenjar limfa berdekatan (T4b, N1, M0).

Kanser telah menembusi dinding perut, masuk ke dalam lapisan serosa dan merebak ke organ berdekatan. Ia telah tersebar ke 3 hingga 6 kelenjar limfa berdekatan (T4b, N2, M0).

Kanser perut tahap 3C

Kanser telah tumbuh sehingga ke lapisan subserosa DAN ia telah tersebar ke lebih daripada 16 kelenjar limfa berdekatan (T3, N3b, M0).

Kanser telah menembusi dinding perut dan masuk ke dalam lapisan serosa namun ia belum merebak ke organ berdekatan. Ia telah tersebar ke lebih daripada 16 kelenjar limfa berdekatan (T4a, N3b, M0).

Kanser telah menembusi dinding perut, masuk ke dalam lapisan serosa dan merebak ke organ berdekatan. Ia telah tersebar ke 7 hingga 15 kelenjar limfa berdekatan (T4b, N3a, M0).

Kanser telah menembusi dinding perut, masuk ke dalam lapisan serosa dan merebak ke organ berdekatan. Ia telah tersebar ke lebih daripada 16 kelenjar limfa berdekatan (T4b, N3b, M0).

Tahap 4

Bagi penyakit perut (kanser) tahap 4, ia tidak mengira faktor T dan N pada klasifikasi TNM.

Kanser tersebut boleh mempunyai kepelbagaian pada aspek saiz dan kadar penyebaran ke kelenjar limfa.

Apabila penghidap telah mengalami proses penyebaran kanser ke organ jauh seperti hati, peparu dan otak, ia terus dikelaskan sebagai kanser perut tahap 4. (T#, N#, M1).

Konklusi

Pengelasan jenis kanser perut berdasarkan kepada sistem TNM yang diasaskan oleh AJCC penting dalam menentukan rawatan terbaik buat pesakit.

Diagnosis awal boleh dikaitkan dengan tahap kesembuhan optimum bagi penghidap kanser.

Oleh yang demikian, jika anda mempunyai
faktor risiko
atau mengalami
mana-mana simptom kanser,
 pastikan anda berjumpa dengan doktor.


Sakit Telinga Sebab Lama Sangat Pakai Pelitup Muka? Ini 5 Teknik Anda Boleh Cuba!

Untuk mendapatkan lebih banyak info tentang coronavirus di Malaysia, sila dapatkannya di sini.

Umum mengetahui bahawa seantero dunia kini sedang berdepan dengan
wabak pandemik COVID-19 yang telah mengorbankan banyak nyawa
.

Negara kita juga tidak terkecuali daripadanya dan berikut adalah situasi terkini penularan virus korona baharu di Malaysia:

[covid_19]

Selagi belum ditemui penawar berbentuk vaksin
, kita semua wajarlah berwaspada dengan mengamalkan kehidupan cara ‘normal baharu’.

Selain kerap mencuci tangan menggunakan air dan sabun dan penjarakan sosial,
pemakaian pelitup muka adalah sangat penting
.

Tetapi ramai pula yang mengadu sakit telinga akibat memakainya terlalu lama! Bagaimana?

Wajib pakai pelitup muka mulai 1 Ogos 2020!

Menteri Kanan (Keselamatan) Malaysia, Datuk Seri Ismail Sabri Yaakob telah mengumumkan bahawa individu wajib pakai pelitup muka ketika berada di luar rumah dan tempat sesak mulai 1 Ogos 2020.

Sekiranya peraturan ini dilanggar, maka individu akan dikenakan kompaun RM 1,000 bagi setiap satu kesalahan.

Amaran ini telah disambut baik oleh masyarakat yang ingin
bersama mencegah penularan virus korona baharu ini
.

Persoalannya, kenapa pemakaian penutup muka adalah sangat penting?

Menurut Pusat Kawalan dan Pencegahan Penyakit (CDC),
pemakaiannya ketika berada di luar adalah sangat penting
 untuk mencegah penularan virus korona baharu ini.

Ia bukan sahaja mampu melindungi individu daripada dijangkiti, malah mampu menghalang individu yang telah terjangkiti daripada menyebarkan partikel virus kepada orang di sekeliling mereka.

Disebabkan itu, ia perlu dipakai setiap masa ketika berada di tempat awam di samping mengamalkan kehidupan normal baharu untuk melindungi diri dan orang tersayang.

Pakai pelitup muka terlalu lama buat telinga sakit?

Tidak dinafikan, pemakaian pelitup muka memang kadangkala menimbulkan rasa tidak selesa lebih-lebih lagi jika ia tersangkut terlalu lama di telinga.

Sama ada penutup muka itu adalah jenis kain, fabrik, pembedahan atau apa-apa sahaja, talinya pasti akan membuat telinga anda sakit.

Pun begitu,
inilah satu pengorbanan kecil yang harus dilakukan
dalam usaha kita semua ingin memutuskan rantaian jangkitan COVID-19 agar tidak timbul lagi kluster baharu.

Jadi, apa kata anda lebih bersikap kreatif dalam teknik pemakaian pelitup muka? Jom kami ajar anda rahsianya!

Ini 5 teknik pakai pelitup muka yang anda boleh cuba

Sebenarnya, anda tidak perlu terlalu khuatir dengan keadaan ini kerana terdapat beberapa jalan mudah untuk mengelakkan sakit telinga akibat pakai penutup muka terlalu lama.

Berikut merupakan beberapa teknik yang kalian boleh cuba sesuai mengikut saranan Public Health Malaysia (PHM):

#1. Gunakan penyambung pelitup muka

Sumber: Facebook Public Health Malaysia

Cuba lihat di sekeliling, ramai orang yang menggunakan alat ini tatkala berada di tempat awam bukan?

Ia boleh ditemui dengan mudah di kedai vendor atau atas talian dengan harga yang sangat murah!

Cara menggunakannya pula sangat mudah iaitu hanya letakkan ia pada bahagian belakang kepala lalu sangkutkan tali pelitup muka itu dan selaraskan mengikut keselesaan.

#2. Gunakan klip kertas dan gelung getah

Tidak sempat untuk membeli ‘facemask connector’ ekoran terlalu sibuk di pejabat? Anda mungkin boleh jadi lebih kreatif di pejabat!

Anda hanya akan memerlukan 2 objek yang sangat mudah ditemui di tempat kerja: klip kertas dan gelung getah.

Cara menggunakannya adalah sama dengan alat penyambung penutup muka cuma ia adalah buatan anda sendiri.

Baca juga:

Pakai Semula Pelitup Muka? Boleh, Kalau Tahu Cara Simpan Yang Betul! Ini Tipnya

Jangan Tarik Pelitup Muka Anda Bawah Dagu, Bahaya! Jom Ikuti Cara Sebenar Pakai Face Mask!

#3. Ikat rambut ala ‘ponytail’

Zaman sekarang, kedua-dua lelaki dan wanita sangat gemar menyimpan rambut panjang.

Ini adalah satu kelebihan yang kalian boleh praktikkan ketika ingin memakai penutup muka.

Bagi mengelakkan telinga sakit, anda boleh sangkutkan tali pelitup muka itu pada rambut
 yang telah diikat menjadi satu tocang tadi.

#4. Ikat rambut ala ‘double ponytail’

Jika tidak berminat dengan satu tocang, mungkin kalian boleh cuba dua tocang pula.

Namun cara ini mungkin lebih sesuai buat wanita berbanding lelaki kerana ia akan membuat kalian terlihat comel.

Caranya juga adalah sama sahaja seperti anda mempunyai rambut ‘ponytail’ iaitu sangkutkan tali penutup muka itu pada rambut yang telah diikat.

Anda mungkin berminat untuk membaca artikel:

#5. Letakkan kerongsang/ butang pada tudung

Buat wanita yang bertudung pula, sebenarnya adalah lebih mudah untuk anda mengelakkan masalah sakit telinga akibat tali penutup muka.

Caranya adalah letakkan kerongsang atau butang yang dijahit pada tudung dan
 sangkutkan sahaja tali topeng muka itu pada objek ini.

Atau ikatkan sahaja ia pada anak tudung anda.

Mudah bukan?

Anda boleh cuba tip yang kami berikan ini untuk elak sakit telinga akibat pakai pelitup muka terlalu lama.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Ini Sebab Mengapa Anda Perlu Matikan Lampu Semasa Tidur, Ia Punca Kepada MASALAH Kesihatan!

Berapa kali anda tertidur dengan lampu atau televisyen yang terbuka? Atau berjaga malam menggunakan komputer sebelum tidur?

Tahukah anda bahawa faktor utama dalam mengawasi tidur dan jam biologi anda adalah pendedahan kepada cahaya atau kegelapan? Jadi tertidur dengan lampu mungkin bukan yang terbaik untuk mendapatkan tidur malam yang baik.

Masalah kesihatan akibat tidur dengan lampu terbuka

Tidur sangat berharga, begitu juga dengan kesihatan anda. Anda mungkin berfikir mentol LED atau lampu jalan yang berdekatan baik-baik sahaja dan tidak memberikan kesan kepada diri anda, tetapi sebenarnya anda silap.

Jika anda ingin mengekalkan kesihatan dengan baik dan mendapatkan kualiti tidur yang baik, anda perlu memahami bagaimana cahaya berpotensi memberi kesan negatif kepada anda ketika tidur!

Berisiko tinggi terhadap kanser

Ia mungkin sukar untuk dipercayai, tetapi tidur dengan lampu terbuka boleh meningkatkan peluang anda mendapat kanser.
Satu kajian dari MIT mendapati bahawa dua gen yang bertanggungjawab untuk memahami masa, mempunyai keupayaan untuk menyekat tumor. Memusnahkan gen serta kekeliruan dengan rutin cahaya dan kegelapan boleh menyebabkan penyekat tumor yang berkurangan dan membuat tumor berpotensi lebih buruk.

Orang yang paling berisiko tinggi mendapat kanser akibat pendedahan terhadap cahaya lampu adalah mereka yang bekerja pada syif malam.
Cahaya pada waktu malam adalah faktor risiko yang signifikan untuk membangunkan kanser payudara, menurut penyelidik yang mengkaji semula data dari 1,679 wanita dan menerbitkan penemuan mereka di
 Chronobiology International
.

Perubahan hormon

Walaupun cahaya mungkin berbeza, cahaya biru yang disebarkan melalui televisyen, komputer atau telefon bimbit boleh membuktikan ia sama, berbahanya. Jenis cahaya ini memancarkan cahaya biru yang menbuatkan perubahan dalam hormon tubuh anda, seperti penurunan melatonin apabila anda terdedah kepada cahaya. Tubuh manusia direka untuk menjadi letih ketika ia gelap dan terbangun ketika cahaya menjadi terang, tetapi pencahayaan buatan dapat menyingkirkan pemahaman ini yang akhirnya menyebabkan gangguan hormon.

Masalah jantung

Seolah-olah peningkatan risiko kanser dan perubahan hormon tidak mencukupi untuk menjadi lebih berhati-hati terhadap lampu di sekeliling anda terutamanya pada waktu malam, kemungkinan juga menyebabkan peningkatan risiko masalah jantung. Menurut
Harvard Health Publications
, satu kajian telah menghubungkan komplikasi jantung yang kurang selesa dan sejak cahaya mempunyai kesan terhadap kualiti tidur, ia menyebabkan seseorang terjaga kerana kemampuannya menghancurkan melatonin.

Berisiko depresi

Cahaya menyebabkan seseorang terjaga yang boleh membawa kepada kualiti tidur yang kurang baik, dan mendapati cahaya memberi kesan kepada peraturan otak untuk mood. Satu kajian yang dilakukan oleh ahli biologi dari John Hopkins diterbitkan dalam jurnal
Nature
 menyimpulkan bahawa cahaya mempengaruhi struktur neurologi otak yang terlibat dengan emosi. Terlalu banyak cahaya pada waktu yang tidak sesuai seperti waktu tidur boleh mempunyai kesan kemurungan yang tidak diingini.

Kesihatan reproduktif

Penerbitan dalam Epidemiologi, penyelidik melaporkan bahawa kerja syif yang menyebabkan peningkatan pendedahan kepada cahaya pada waktu malam, kelihatan mengganggu kitaran haid pekerja wanita. Semakin banyak masa yang dihabiskan untuk kerja syif, semakin tidak teratur kitaran haid seseorang. Para penyelidik beranggapan bahawa pendedahan terhadap cahaya dan kekeliruan waktu bangun atau terjaga boleh mengganggu kesuburan dari semasa ke semasa.

Obesiti

Menurut penyelidikan yang diterbitkan dalam
Proceedings of the National Academy of Sciences
, walaupun cahaya terang pada waktu malam mungkin mengatur semula irama fizikal lain, seperti jadual makan. Penyelidik mendedahkan tikus kepada cahaya pada waktu malam lebih lapan minggu dan mendapati bahawa berlaku peningkatan berat yang lebih banyak berbanding tikus yang tidak terdedah kepada lampu malam. Dan, para penyelidik menyatakan bahawa penambahan berat pada tikus itu disebabkan oleh kecelaruan makan. Sebaliknya, jika tikus yang terdedah kepada cahaya pada waktu malam, tetapi dengan makanan yang terhad, ia tidak mendapat lebihan berat badan.

Berhati-hati dengan penggunaan lampu waktu malam

Untuk mengelakkan risiko akibat membiarkan lampu terbuka semasa tidur, tidak bermakna anda perlu berada dalam kegelapan secara berterusan. Tetapi cuba mengehadkan penggunaan cahaya pada waktu petang. Menutup tirai atau langsir untuk menyekat cahaya jalan, menahan diri daripada menyalakan lampu terang jika bangun pada tengah malam, mematikan televisyen sebelum tidur dan mengehadkan penggunan telefon bimbit pada waktu
 petang terbukti dapat membantu anda menghalang cahaya yang berlebihan pada waktu malam.

Hello Health Group
 tidak menyediakan nasihat perubatan, diagnosis, atau rawatan.


Penyakit Seliak

Definisi

Apa itu Penyakit Seliak?

Penyakit seliak (CD) adalah alergi makanan yang menghalang badan dari menggunakan nutrien tertentu. Alahan adalah untuk bahan (protein) yang dipanggil gluten. Gluten terdapat dalam banyak bijirin, seperti gandum, rai, oat dan barli. Alahan kebanyakannya memberi kesan kepada usus kecil, di mana makanan bergerak selepas ia meninggalkan perut. Ia biasanya mula-mula muncul pada bayi apabila mereka mula makan makanan yang mengandungi gluten.

Apakah kebarangkalian Penyakit Seliak?

Penyakit seliak adalah lebih biasa di kalangan mereka yang berketurunan Eropah Barat. Ia diwarisi didalam keluarga

Penyakit seliak tidak boleh diubati tetapi boleh dikawal dengan diet bebas gluten.

Simptom-simptom

Apakah simptom-simptom Penyakit Seliak?

Simptom termasuk cirit-birit, dengan najis cokelat kekuningan atau kelabu yang mungkin berair atau tidak pejal sepenuhnyal, kebiasaanya berbau busuk, dan kelihatan berminyak atau berbuih; pengurangan berat badan; kegagalan untuk membesar dan berkembang (bayi dan kanak-kanak); kerap berasa angin; abdomen bengkak (perut) atau sakit perut; ulser mulut; keletihan, atau kelemahan; pucat; ruam; dan kekejangan otot.

Ramai orang dewasa yang menghidapi penyakit seliak mempunyai kurang gejala berbanding kanak-kanak, dan diagnosis sering dicadangkan oleh ujian darah menunjukkan anemia yang tidak dapat dijelaskan (rendah kiraan darah merah). Simptom yang jarang berlaku pada pesakit seliak adalah ruam gatal dikenali sebagai dermatitis herpetiformis.

Mungkin ada beberapa tanda-tanda atau simptom yang tidak disenaraikan di atas. Jika anda mempunyai sebarang kebimbangan mengenai gejala, sila berunding dengan doktor anda.

Bila saya harus berjumpa doktor?

Jika anda mempunyai sebarang tanda-tanda atau simptom yang disenaraikan di atas atau mempunyai sebarang masalah pencernaan untuk masa lebih daripada dua minggu, sila berunding dengan doktor anda. Tanda-tanda lain termasuk kulit pucat, perut kembung atau najis berbau busuk.

Punca

Apakah Punca Penyakit Seliak?

Reaksi alahan kepada gluten menyebabkan penyakit seliak, yang juga dikenali sebagai seriawan nontropical dan gluten enteropathy. Imunologi, genetik, dan faktor-faktor alam sekitar semua memainkan peranan dalam perkembangan penyakit seliak. Apabila orang yang mempunyai penyakit seliak memakan produk makanan yang mengandungi gluten, sistem imun mereka akan melakukan serangan dan ia dikenali sebagai lapisan villi usus kecil. Usus kecil tidak dapat menyerap nutrien, dan orang boleh menjadi punca kekurangan zat makanan.

Faktor-faktor Risiko

Apakah yang meningkatkan risiko saya kepada Penyakit Seliak?

Terdapat banyak faktor-faktor risiko untuk penyakit seliak, seperti:

Sejarah keluarga dengan penyakit seliak atau Herpes;

Sindrom Down atau penyakit Turner;

Penyakit tiroid autoimun;

Diabetes jenis 1;

Penyakit Sjogren;

Kolitis.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Penyakit Seliak didiagnosis?

Doktor akan menguji darah untuk memeriksa kekurangan nutrien dan antibodi dihasilkan dalam tindak balas kepada gluten.

Doktor boleh melakukan ujian lain (seperti endoskopi) untuk mengesahkan diagnosis dan tidak termasuk lain-lain penyakit. Dalam endoskopi, tiub nipis dan fleksibel dengan kamera pada satu hujung yang dimasukkan ke dalam kerongkong dan kemudian turun melalui perut ke dalam usus kecil. Kemudian doktor mengambil sampel tisu untuk membuat kajian di bawah mikroskop (biopsi). Dalam ujian yang lebih baru, endoskopi kapsul, kamera kecil dalam pil yang ditelan boleh melihat bahagian dalaman usus.

Doktor juga boleh melakukan x-ray (siri usus kecil), yang diambil selepas minum cecair berkapur putih (barium).

Bagaimana pesakit Penyakit Seliak dirawat?

Rawatan utama adalah makan diet khas yang mengelakkan apa-apa yang mengandungi gluten, termasuk bijirin, terutamanya gandum, barli, dan rai.

Makanan tambahan untuk membantu meningkatkan tahap nutrien yang rendah dan ubat-ubatan untuk mengawal alahan juga mungkin diperlukan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Penyakit Seliak?

Gaya hidup berikut dan rawatan rumah mungkin membantu anda menghadapi penyakit seliak:

Dapatkan bantuan pakar diet atau pakar pemakanan untuk merancang diet anda.

Ikut diet bebas gluten setiap hari. Jangan meninggalkan diet anda, walaupun anda berasa baik.

Mengambil makanan tambahan yang disyorkan atau ditetapkan.

Cari kumpulan sokongan jika anda berminat untuk belajar daripada orang lain yang mempunyai penyakit seliak.

Hubungi doktor anda jika simptom tidak bertambah baik selepas 3 minggu mengamalkan diet baru.

Hubungi doktor anda jika demam terjadi.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Jaga-jaga! Jika Terkena Serangan Jantung, Ini Impaknya Pada Kadar Degupan Jantung Anda!

Apa yang berlaku pada kadar degupan jantung jika kena serangan jantung ya? Adakah denyutan akan meningkat atau tetap sama?

Umumnya, semasa seseorang
mengalami sakit jantung
, ia melibatkan sekatan atau penghentian darah yang mengalir ke jantung.

Denyut jantung individu semasa serangan jantung akan berbeza-beza berdasarkan tahap kesihatan keseluruhan, penggunaan ubat-ubatan dan keadaan perubatan lain.

Jom ketahui lebih lanjut mengenainya.

Untuk mendapatkan lebih banyak info tentang Kesihatan Jantung, sila dapatkannya
di sini.

Kena serangan jantung? Ini simptomnya

Terdapat beberapa gejala serangan jantung yang perlu diperhatikan, termasuklah:

Ketidakselesaan pada bahagian tubuh berbeza, seperti pada 1 atau kedua-dua lengan, leher, punggung atau perut

Tekanan atau rasa sesak dada

Ketidakselesaan dada atau
kesukaran bernafas

Pening kepala

Loya

Peluh sejuk

Simptom yang dialami adalah berbeza bagi individu lelaki ataupun wanita. Namun terdapat kemungkinan gejala biasa terjadi adalah sesak atau
sakit dada
.

Wanita yang kena serangan jantung lebih cenderung mengalami beberapa gejala atipikal lain seperti ketidakselesaan seluruh tubuh.

Bagaimana pula dengan degupan jantung?

Apa berlaku kepada jantung?

Individu akan kena serangan jantung apabila organ tersebut kehilangan semua atau sebahagian aliran darah.

Darah yang mengalir ke jantung membekalkan oksigen. Tanpa oksigen, jantung tidak dapat berfungsi dengan normal.

Menurut
American Heart Association,
jantung menjadi rosak semasa serangan jantung.

Jumlah dan tahap keparahan kerosakan bergantung kepada:

Jumlah
aliran darah ke jantung yang tersekat

Keperluan oksigen otot jantung

Kepantasan mendapatkan rawatan

Selepas serangan jantung, organ tersebut akan beransur sembuh. Ada kalanya akan wujud tisu parut pada bahagian yang rosak.

Dalam beberapa kes,
jantung akan menjadi lemah
 secara kekal dan kurang mengepam darah.

Kadar degupan jantung semasa
heart attack

Denyutan jantung seseorang boleh meningkat atau tetap sama semasa serangan jantung.

Denyut jantung pada masa rawatan ada kalanya dikatakan dapat meramalkan keberkesanan proses pemulihan.

Degupan jantung yang tinggi tanda serangan jantung?

Denyutan jantung yang tinggi bukanlah
tanda serangan jantung
 yang boleh dipercayai.

Bahkan, Pusat Kawalan dan Pencegahan Penyakit (CDC) tidak mengiktiraf peningkatan kadar denyutan pada jantung sebagai tanda atau gejala serangan jantung.

Serangan jantung berbeza vs kadar degupan jantung

Pada amnya, terdapat 3 jenis serangan jantung yang mempengaruhi
degupan jantung tidak normal
 secara berlainan.

3 jenis serangan jantung itu adalah:

ST-segment elevation myocardial infarction
 (STEMI)

Mon-ST segment elevation myocardial infarction
 (NSTEMI)

Kekejangan
arteri koronari

STEMI boleh menjadi bentuk serangan sakit jantung paling teruk.

Kebiasaannya, ia menyebabkan kadar degupan meningkat semasa serangan.

Pun begitu, terdapat jenis STEMI tertentu yang boleh menyebabkan kerosakan pada sistem elektrik jantung dan melambatkan denyutan jantung.

Sakit jantung jenis NSTEMI kurang mengakibatkan kerosakan pada organ jantung, tetapi boleh menyebabkan peningkatan kadar denyutan.

Ada kalanya NSTEMI Jenis II berlaku akibat degupan jantung yang cepat terkesan daripada isu kesihatan seperti demam atau pendarahan, bersama masalah penyumbatan
arteri koronari
 tetap.

Kekejangan arteri koronari berlaku apabila dinding arteri mengetat dan menyekat aliran darah ke jantung. Keadaan ini juga memberi kesan kepada degupan jantung.

Baca juga:

Ubat boleh mempengaruhi kadar degupan jantung?

Seperti yang dinyatakan sebelum ini, apabila seseorang terkena serangan jantung, kerosakan boleh terjadi pada organ tersebut.

Kerosakan berlaku pada mana-mana bahagian
arteri yang tersumbat
.

Jantung yang rosak akan terus mengepam darah ke seluruh tubuh. Namun ia mungkin akan semakin lemah. Keadaan itu sekali gus boleh meningkatkan kadar denyutan jantung individu.

Doktor boleh menggunakan
beta-blocker
 untuk melambatkan degupan jantung serta mengurangkan keperluan oksigen jantung.

Ia boleh bantu mencegah jantung daripada mengalami kerosakan yang lebih teruk.

Apakah keadaan perubatan yang mempengaruhi kadar degupan jantung?

Terdapat juga isu kesihatan yang boleh mempengaruhi tahap degupan jantung seseorang.

Takikardia adalah keadaan di mana denyutan jantung individu terlalu cepat
 untuk usia dan keadaan fizikal keseluruhan.

Semasa mengalami serangan jantung, kadar denyutan jantung mereka berkemungkinan tetap akan meningkat.

Manakala bradikardia pada individu dewasa boleh menyebabkan kadar degupan jantung lebih perlahan.

Individu dengan bradikardia
 atau penyakit lain berkaitan sistem elektrik jantung mungkin tidak mengalami peningkatan kadar jantung semasa terkena
heart attack
.

Kesimpulannya

Denyutan jantung seseorang semasa kena serangan jantung boleh meningkat atau tetap sama.

Umumnya, kadar degupan jantung yang tinggi mempunyai kebarangkalian untuk dikaitkan dengan keadaan yang lebih buruk.

Doktor boleh memberikan ubat semasa anda
mengalami sakit jantung
 untuk membantu menurunkan denyutan seperti
beta-blocker
.

Mengalami tahap denyutan jantung yang tinggi bukanlah tanda atau simptom serangan jantung yang boleh dipercayai.

Anda perlu melihat dan mengenal pasti tanda-tanda lain seperti sakit dada, tekanan atau ketidakselesaan.

Jika mengalami sebarang gejala serangan jantung, anda dinasihatkan untuk segera menghubungi talian kecemasan.

Sekiranya terdapat keraguan atau kebimbangan
berkaitan sakit jantung
, lakukan rundingan dengan doktor bagi mendapatkan lebih kepastian.


Tinggal Di Rumah Yang Ada Balkoni? Ibu Bapa Perlu 'Alert' Ini Jika Sayangkan Anak!

Apabila bercakap mengenai penjagaan kanak-kanak, terutamanya anak kecil, ia turut melibatkan keselamatan di rumah dan bukan hanya
semasa di luar.

Jom ketahui asas keselamatan yang perlu dititikberatkan di dalam rumah.

Untuk mendapatkan lebih banyak info tentang Keibubapaan, sila dapatkannya
di sini.

Keselamatan di rumah untuk penjagaan kanak-kanak

Anda pasti ada terlihat video tular di laman Facebook memaparkan kanak-kanak perempuan memanjat dan bermain di luar balkoni bangunan pangsapuri yang dipercayai terletak di Lembah Klang.

Tindakan kanak-kanak
 tersebut sememangnya boleh mengundang bahaya, bahkan maut juga menanti.

Namun jika difikirkan, situasi tersebut bukan sahaja berisiko terjadi pada bangunan yang bertingkat tinggi seperti pangsapuri mahupun kondominium, tetapi juga rumah bertingkat.

Berikut adalah beberapa peringatan yang perlu ibu bapa ketahui untuk menjaga aspek keselamatan anak semasa
berada di rumah:

Keselamatan balkoni

Ini adalah tip untuk memastikan keselamatan di rumah pada bahagian balkoni:

Penjagaan kanak-kanak #1. Jauhkan bangku, meja dan kerusi daripada pagar balkoni

Ia adalah satu naluri biasa pada kanak-kanak yang ingin memanjat pagar atau perabot untuk melihat pemandangan yang lebih baik. Namun dalam masa yang sama, ia meningkatkan risiko
untuk anak terjatuh
.

Jika kawasan balkoni anda terhad, sebaiknya biar ia berada dalam keadaan tanpa perabot. Cuma bawa keluar beberapa kerusi jika ingin melayan tetamu di sana.

#2. Waspada jarak antara palang pagar balkoni

Jarak antara palang bar di balkoni seharusnya tidak boleh melebihi 4 inci. Ia bertujuan untuk menghalang kanak-kanak walaupun bersaiz kecil untuk melepasi pagar tersebut.

Sekiranya ketinggian balkoni adalah lebih daripada 1 meter di atas paras tanah, ia mesti lah mempunyai pagar atau penghadang.

Ini bermakna jika anda tidak tinggal di kondo atau pangsapuri, tetapi mempunyai teres bertingkat, ia harus mempunyai pagar.

American Academy of Pediatrics
 (AAP) mencadangkan agar ketinggian pagar balkoni haruslah sekurang-kurangnya 3 kaki atau 1 meter.

3. Pintu ke balkoni sentiasa berkunci, penting untuk penjagaan kanak-kanak

Anak-anak pada masa ini bijak-bijak
 belaka, malah yang masih kecil sekali pun ada kalanya
sudah pandai
 untuk membuka pintu yang berkunci. Jadi penyelesaian terbaik adalah untuk memasang 2 jenis kunci yang berbeza.

Jika pintu ke balkoni jenis pintu gelangsar atau
sliding door
, anda boleh meletakkan papan penyelak pada landasan pintu untuk mengelakkan daripada terbuka.

Baca juga:

Keselamatan di bahagian dapur

Kebanyakan jenis rumah yang diubah suai atau unit kondo menggunakan susun atur terbuka, menjadikan kawasan seperti dapur mudah diakses untuk semua individu termasuk kanak-kanak.

Jadi pastikan pisau dan peralatan dapur lain diletakkan jauh daripada capaian anak.

Sekiranya perlu, pasang kunci dan selak kalis kanak-kanak (
kid-proof lock & latches
) pada kabinet dan rak – terutamanya yang menyimpan peralatan berbahaya atau bekalan pembersih seperti
peluntur atau semburan beracun
.

Gunakan
stove guard
 untuk menutup atau mengunci tombol dapur masakan, pastikan setiap pemegang periuk atau kuali dialihkan ke belakang untuk mengelakkan ia mudah dicapai anak semasa
sedang memasak
.

Anda juga boleh memasang pengadang sudut pada meja dan kaunter dapur.

Pastikan bilik mandi selamat

Dalam menitikberatkan aspek penjagaan kanak-kanak dan keselamatan di rumah, anda perlu ketahui bahawa
bilik air
 adalah antara tempat berbahaya untuk anak kerana
mereka boleh lemas
 walaupun dalam air takungan yang cetek serta tergelincir.

Anda boleh letakkan tikar getah pada lantai bilik air terutamanya di bahagian pancuran mandian atau tab mandi untuk mengurangkan lantai daripada licin.

Pilih pemanas air yang mempunyai peranti anti-panas atau pasangkan peranti tersebut pada kepala pancuran mandian untuk memastikan
kulit anak
 tidak melecur atau terkena air yang terlalu panas.

Paling penting, jangan pernah meninggalkan anak di dalam bilik mandi tanpa pengawasan.

Keselamatan di rumah #Bahagian tingkap

Berikut antara aspek keselamatan pada tingkap di rumah, sentiasa pastikan semua tingkap agar:

Tidak dibuka lebih daripada 12.5 cm

Mempunyai selak, kunci atau pengadang tingkap untuk menghentikan pembukaan tingkap lebih daripada 12.5 cm

Hanya boleh dibuka daripada atas

Jauhkan perabot, katil daripada tingkap untuk mengelakkan anak menggunakannya untuk memanjat tingkap

Ajar anak untuk bermain jauh daripada tingkap

Sentiasa awasi anak yang bermain berhampiran tingkap

Lindungi palam elektrik, aspek keselamatan di rumah yang penting

Sikap ingin tahu anak terutamanya yang masih kecil membuatkan mereka akan menyentuh segalanya termasuklah
soket elektrik
.

Pastikan setiap palam atau soket elektrik dilindungi menggunakan pelindung keselamatan untuk mengelakkan anak daripada memasukkan jari.

Wayar juga perlu dipastikan sentiasa kemas dan tidak berselirat di lantai – jauh daripada jangkauan anak-anak.

Ajari anak aspek keselamatan di rumah

Tip terakhir dalam memastikan keselamatan anak semasa di rumah adalah dengan mengajar mereka mengenai aspek keselamatan dan mematuhi peraturan apabila berada di kawasan dengan pagar balkoni.

Tetapkan beberapa peraturan asas seperti:

Balkoni adalah kawasan terlarang untuk bermain melainkan
bersama individu dewasa

Dilarang memanjat pagar balkoni atau perabot yang terletak di sana

Semoga perkongsian ini bermanfaat untuk semua.


Sapu Minyak & Urut Bukan Solusi Sakit Tumit Kaki, Ada Yang Perlu Pemeriksaan Pakar!

Sakit tumit, sakit tumit kanan dan kiri atau plantar fasciitis merupakan salah satu daripada aduan perubatan yang lazim diterima oleh doktor.

Antara punca bagi masalah ini adalah
keradangan pada ligamen yang dikenali sebagai plantar fascia
.

Ia merupakan ligamen yang menghubungkan tumit kaki kepada struktur pada bahagian hadapan kaki.

Selain daripada menyokong bentuk lengkung pada tapak kaki, ia juga bertindak sebagai penyerap impak luar.

Jika tekanan yang dikenakan pada struktur ini melebihi kapasiti normal, ia boleh menyebabkan kekoyakan, keradangan dan sakit pada bahagian tumit.

Bagi yang didiagnosis dengan masalah ini, anda perlu tahu ada beberapa
alternatif yang boleh diamalkan bagi melegakan kesakitan
.

Teruskan membaca untuk mengetahuinya dengan lebih lanjut.

Wanita lebih berisiko alami sakit tumit kanan dan kiri berbanding dengan lelaki

Perbezaan risiko di antara lelaki dan wanita untuk alami plantar fasciitis tidak banyak.

Walau bagaimanapun, ibu hamil mudah mendapat masalah ini memandangkan mereka mengalami peningkatan berat badan ketara terutamanya pada trimester terakhir.

Berat dan tekanan berlebihan
 yang dikenakan kepada ligamen plantar fascia semasa berdiri boleh menyebabkan gejala sakit tumit kanan dan kiri.

Situasi yang sama turut dialami oleh penghidap obesiti.

Tahap kesakitan yang dialami berbeza mengikut individu namun ia boleh bertambah sedikit demi sedikit dalam satu garis masa yang panjang.

Ia juga berbeza sepanjang hari. Pada waktu pagi kebiasaannya
kesakitan berada pada tahap paling tinggi
.

Perkara ini disebabkan oleh tempoh masa baring yang panjang semasa tidur.

Jika kaki tersebut sering digunakan (untuk berjalan dan sebagainya), rasa sakit akan hilang secara perlahan-lahan.

Pun begitu ia akan kembali sakit apabila kaki anda berehat (ketika duduk dan sebagainya).

Terdapat beberapa faktor risiko yang boleh meningkatkan risiko seseorang itu mendapat masalah sakit tumit kanan dan kiri:

Pelari jarak jauh.

Berat badan berlebihan.

Berdiri terlalu lama.

Kerja aktif yang banyak menggunakan kekuatan kaki.

Mereka yang mempunyai masalah struktur pada kaki.

Pemeriksaan dan diagnosis oleh doktor untuk kenal pasti sakit tumit kanan dan kiri

Mungkin ramai yang tidak terfikir untuk berjumpa dengan doktor apabila sakit kaki.

Ada yang hanya menyapu minyak angin atau
berjumpa dengan tukang urut
 bagi melegakan kesakitan tersebut.

Memang tidak dinafikan, pada kebanyakan kes, rawatan di rumah boleh melegakan masalah sakit tumit.

Namun, jika kesakitan tersebut hadir semula, pemeriksaan oleh doktor penting bagi memastikan tiada masalah kaki lain yang mendorong terjadinya plantar faciitis.

Pemeriksaan fizikal oleh doktor lebih kepada untuk mengenal pasti punca sakit tumit kanan dan kiri.

Ia bagi memastikan sakit tersebut tidak disebabkan oleh masalah lain.

Amaran! Sewaktu pemeriksaan tersebut berlangsung, anda akan berasa sakit.

Doktor akan
menilai kekuatan otot dan memeriksa fungsi saraf
 melalui:

Refleks otot

Kekuatan otot

Deria sentuhan kaki

Koordinasi

Keseimbangan

Penggunaan mesin imbasan X-ray atau MRI boleh digunakan bagi melihat sekiranya terdapat punca lain seperti tulang retak dan sebagainya.

Pemeriksaan secara menyeluruh ini penting bagi memastikan diagnosis yang dibuat mengambil kira semua aspek tanpa
terlepas pandang sebarang punca sakit tumit yang lain
.

Rawatan dan tip bagi melegakan kesakitan

Bagi mereka yang baru pertama kali merasai sakit tumit, rawatan awal bagi melegakan kesakitan boleh dibuat di rumah.

Antaranya adalah:

Rehat.

Gunakan ais untuk tuam tempat yang sakit.

Ambil ubat tahan sakit yang dijual di farmasi.

Gunakan pendakap kaki (braces).

Jika rasa sakit itu datang kembali atau ia menjadi bertambah teruk, anda perlu rujuk kepada doktor.

Rawatan menggunakan suntikan steroid kepada ligamen terlibat boleh mengurangkan keradangan dan melegakan sakit tumit.

Penggunaan alat ultra bunyi boleh membantu doktor untuk mengesan lokasi terbaik suntikan.

Kadangkala, mereka akan menggunakan alat yang mengeluarkan aliran elektrik bagi
memastikan ubat steroid itu masuk ke dalam otot
.

Jangan risau, ia tidak menyakitkan.

Terapi fizikal juga penting dalam mengawal tahap kesakitan bagi masalah sakit tumit.

Ahli terapi fisio boleh mengajar anda beberapa teknik senaman bagi mengurangkan kesakitan di samping menguatkan otot berhampiran.

Aktiviti yang
memberikan impak tinggi kepada kaki seperti berlari
 perlu dilakukan dengan teknik yang betul.

Pun begitu, jika sakit berterusan sehingga 6 hingga 12 bulan, pembedahan merupakan terapi terbaik.

Konklusi

Pada kebanyakan kes, punca sakit tumit kanan dan kiri tidaklah serius.

Rawatan awal di rumah atau
 suntikan steroid boleh meredakan kesakitan
.

Namun, jika sakit berterusan sehingga lebih daripada 6 bulan walaupun sudah mendapatkan rawatan, kaedah pembedahan boleh dipertimbangkan.


Bercerita Boleh Membantu Anak Anda Mengatasi Kesedihan, Benarkah?

Kesedihan dan kehilangan adalah satu tindak balas semula jadi apabila individu yang rapat dengan anda dan anak anda meninggal dunia. Adalah sukar sebagai ibu bapa untuk melihat anak bergelut dengan emosi kesakitan. Kenyataannya, anda memang tidak dapat menghilangan kesakitan dan kesedihan yang dihadapi, tetapi anda dapat membantu anak anda mengatasi kesedihan dan kehilangan melalui bercerita.

Kenapa bercerita dapat membantu?

Sebelum penulisan diperkenal dan diperkembangkan, bercerita merupakan salah satu cara komunikasi yang dapat menyatukan komuniti dan menyebarkan berita dalam kalangan komuniti. Melalui bercerita ia dalam menyebarkan budaya, pengajaran hidup dan pendidikan kepada semua etnik dan bangsa. Sudah tentu, minda kita sudah terpupuk untuk mendengar kisah penceritaan yang baik.

Apabila anak mengalami kesedihan dan kehilangan, mereka akan mematikan kesakitan itu. Anak anda mungkin mengalami kesukaran untuk meluahkan apa yang dirasai dan mungkin tidak mengetahui apa yang mereka rasai. Penceritaan dalam menggalakkan mereka untuk lebih terbuka dan secara perlahan dapat membantu mereka menyedari apa yang mereka rasai untuk membantu mereka berdepan dengan perasaan tersebut.

Bagaimana bercerita dapat membantu?

Berikut adalah beberapa sebab mengapa penceritaan dalam membantu anak anda mengatasi kesedihan dan kehilangan:

Bercerita adalah cara meluahkan perasaan

Bercerita dalam menggalakkan anak anda untuk menyatakan rasa marah, sedih, kebencian, rasa bersalah dan malu.

Dengan menggunakan bahasa simbolik, individu atau haiwan sebagai mewakili apa yang dirasai, kebimbangan atau ketakutan, anak anda mungkin akan merasai ia adalah lebih mudah untuk bercakap berbanding meluahkan secara langsung mengenai individu yang meninggal dunia, atau mengenai dirinya.

Sebagai contoh, seorang kanak-kanak mungkin tidak dapat bercerita mengenai berada dalam kesedihan selepas kehilangan individu yang disayangi, tetapi kanak-kanak boleh bercerita tentang haiwan yang merasa sangat sedih apabila ibunya meninggal dunia. Melalui cara ini, kanak-kanak boleh meluahkan tentang kesedihan yang dihadapi tanpa merasa malu.

Dapat mengawal apa yang berlaku

Anak anda boleh mengubah apa yang berlaku dalam penceritaan yang sekali gus memberikan mereka peluang untuk mengganti rasa sedih dan duka dengan sesuatu yang lebih memberikan mereka keselesaan dan kebahagiaan. Secara tidak langsung, ia dapat menyembuhkan kesedihan dan kehilangan yang dirasai secara semula jadi.

Anda boleh meminta mereka untuk lebih menjiwai watak dan situasi dalam penceritaan mereka. Kaedah ini dapat membantu mereka untuk berdepan perasaan, ketakutan dan kebimbangan mereka. Sebagai contoh, minta anak anda untuk memberikan lebih maklumat tentang kisah mereka, dapat membantu untuk menjelaskan perasaan mereka tentang situasi tersebut, atau cadangkan kepada mereka untuk memikirkan pengakhiran yang berbeza. Ini dapat membantu anak anda untuk membuat kesimpulan atau melihat sesuatu dengan perspektif yang berbeza dari apa yang mereka rasai.

Bercerita memudahkan anak anda menerima hakikat

Anak anda mungkin merasakan bahawa bercerita dengan individu yang disayangi hanya akan menyakitkan perasaannya. Sedangkan hakikatnya bercerita dalam membantu mengurangkan ketegangan emosi sedih yang wujud kerana kehilangan yang dihadapi. Minda mereka akan mendapati bahawa bercerita adalah cara terbaik untuk menikmati dan mengingati memori serta kenangan yang dimiliki bersama individu yang disayangi, dan dalam masa yang sama, fikiran mereka belajar menerima kehilangan dan kesedihan yang dihadapi.

Penceritaan anak anda boleh bermula dengan sesuatu yang gembira, kelakar dan ringan sehingga ke arah cerita yang serius yang disertakan dengan kenangan mengenai kematian itu sendiri. Ini boleh dianggap sebagai petanda bahawa minda anak anda secara perlahan-lahan dapat menerima hakikat dan kenyataan yang berlaku dan bersedia untuk menghadapinya.


Makin Lama, Makin Tak Bernafsu? Suami Cuba Semak, 5 Perkara Ini Mungkin Penyebabnya!

Adakah keinginan anda untuk bersama isteri telah hilang? Kian hari, semakin lemah tenaga batin hingga tiada mood langsung untuk bersama! Kenapa boleh jadi macam ini?

Selain penyakit tertentu, gaya hidup, emosi dan beberapa faktor fisiologi juga berupaya
menjejaskan libido (rangsangan seks) anda.

Apa yang penulis maksudkan? Sekiranya ada pembaca lelaki di luar sana yang berada dalam situasi ini, dan memerlukan bantuan untuk kenal pasti kemungkinan puncanya, teruskan membaca!

Untuk mendapatkan lebih banyak info tentang Kesihatan Lelaki, sila dapatkannya
di sini.

Lemah tenaga batin, apa tu?

Tenaga batin, atau bahasa saintifiknya, libido membawa maksud rangsangan seks yang dimiliki seseorang individu.

Maka, erti lemah tenaga batin menggambarkan penurunan minat untuk melibatkan diri dalam aktiviti seksual bersama pasangan.

Jika mahu diikutkan,
kehilangan minat terhadap seks adalah normal dari semasa ke semasa,
 kerana tahap libido manusia juga berbeza-beza sepanjang hayat.

Walau bagaimanapun, libido yang rendah untuk jangka masa yang panjang boleh menimbulkan kebimbangan bagi sesetengah orang.

Kadangkala, ia juga boleh menjadi indikasi terhadap penyakit atau kondisi kesihatan yang memerlukan perhatian!

Punca-punca lemah tenaga batin dalam kalangan lelaki

Berikut adalah beberapa kemungkinan pemicu-pemicu libido rendah dalam kalangan kaum Adam.

#1 Testosteron rendah

Testosteron merupakan hormon penting buat lelaki dan kebanyakannya dihasilkan di testis.

Hormon ini juga bertanggungjawab membina otot, jisim tulang, dan untuk merangsang pengeluaran sperma.

Paras testosteron anda juga menjadi faktor penentu sama ada lemah tenaga batin atau sebaliknya.

Untuk makluman, lelaki dewasa dianggap mempunyai testosteron rendah, atau rendah T, ketika tahapnya berada di bawah 300 nanogram per desiliter (ng/dL), menurut garis panduan
American Urological Association
 (AUA).

Apabila
paras hormon testosteron anda menurun,
 keinginan untuk bersama juga bakal menurun.

#2 Kemurungan/depresi

Depresi terbukti berupaya mengubah kesemua aspek dalam kehidupan seseorang!

Penderita kemurungan boleh mengalami
kekurangan atau kehilangan minat terhadap aktiviti yang pernah mereka nikmati,
 termasuk seks.

Tambah lagi, lemah tenaga batin boleh menjadi antara kesan sampingan beberapa ubat antikemurungan, merangkumi:

Serotonin-norepinephrine reuptake inhibitors
 (SNRIs), seperti
duloxetine

Selective serotonin reuptake inhibitors
 (SSRIs), seperti
fluoxetine
 dan
sertraline

Pun begitu, jenis
norepinephrine
 dan
 dopamine reuptake inhibitor
 (NRDI) belum terbukti dapat mengurangkan libido.

#3 Masalah tidur

1 kajian dalam
 Journal of Clinical Sleep Medicine
 mendapati bahawa lelaki yang tidak obes, yang mempunyai apnea tidur obstruktif (OSA) memiliki tahap testosteron yang lebih rendah.

Disebabkan itu, berlakulah penurunan aktiviti seksual dan libido!

Dalam kajian itu juga, para penyelidik mendapati
hampir satu pertiga lelaki yang mengalami apnea tidur teruk,
 turut alami pengurangan kadar hormon testosteron.

Dalam 1 kajian lain baru-baru ini yang dijalankan pada lelaki muda dan sihat, kadar testosteron menurun sebanyak 10% hingga 15% setelah mengalami pengurangan waktu tidur selama 5 jam seminggu setiap malam.

Para penyelidik mendapati, kesan kekurangan tidur dapat dilihat jelas pada perubahan tahap testosteron antara jam 2 petang dan 10 malam keesokan harinya.

#4 Stres/tekanan

Ya, berada dalam situasi atau suatu tempoh masa yang bertekanan tinggi mampu memicu lemah tenaga batin!

Percaya atau tidak, stres berupaya menjejaskan tahap hormon anda.

Arteri dalam badan boleh menjadi sempit sebagai tindak balas terhadap tekanan.

Penyempitan ini menyekat aliran darah dan berpotensi menyebabkan mati pucuk! Takutnya!

1 kajian yang diterbitkan dalam
Scientific Research and Essays
 menyokong tanggapan bahawa
tekanan memberi kesan langsung terhadap masalah seksual lelaki dan wanita.

Sepanjang riwayat hidup manusia, stres adalah sukar dielakkan.

Masalah dalam perhubungan, penceraian, kematian orang tersayang, isu kewangan, kehadiran bayi baru lahir, atau persekitaran kerja yang toksik hanyalah beberapa peristiwa hidup yang boleh akibatkan lemah tenaga batin.

Teknik pengurusan tekanan, seperti latihan pernafasan, meditasi, dan berkomunikasi dengan ahli terapi, dapat membantu!

Misalnya, dalam 1 kajian, lelaki yang baru didiagnosis dengan mati pucuk telah menunjukkan peningkatan yang signifikan dalam skor fungsi ereksi, setelah mengikuti program pengurusan tekanan selama 8 minggu.

#5 Kurang bersenam atau berlebihan

Benar, senaman telah diakui manfaatnya untuk kesihatan.

Namun, senaman yang terlalu sedikit atau terlalu banyak juga boleh menyumbang kepada punca lemah tenaga batin.

Kekurangan bersenam (atau tidak ada sama sekali) boleh menyebabkan pelbagai m
asalah kesihatan yang bakal mempengaruhi keinginan dan libido.

Bersenam secara teratur dan berkala dapat mengurangkan risiko anda terhadap penyakit kronik seperti obesiti, tekanan darah tinggi, dan diabetes jenis 2, yang kesemuanya mempunyai kaitan dengan isu libido rendah.

Melibatkan diri dalam aktiviti fizikal secara sederhana terbukti dapat menurunkan kadar kortisol pada waktu malam dan mengurangkan stres, lantas bantu meningkatkan rangsangan seks!

Sebaliknya, terlalu banyak bersenam pula telah terbukti akan menjejaskan kesihatan seksual dan menjadi punca lemah tenaga batin.

Konklusi

Usaha untuk merawat masalah lemah tenaga batin harus dimulakan dengan mengenal pasti pemicunya terlebih dahulu.

Sekiranya
libido yang rendah disebabkan oleh masalah kesihatan
 yang sedia ada, anda mungkin perlu menukar ubat atau menjalani rawatan tertentu.

Jika ia berkaitan dengan aspek psikologi, usah segan untuk mengaku dan mendapatkan pertolongan daripada ahli terapi atau pakar psikologi okey?

Kalau corak tidur atau gaya hidup menjadi punca, ambil inisiatif untuk; jalani gaya hidup sihat, cukupkan waktu tidur, amal diet sihat dan menguruskan tekanan.


Kenapa Selalu Terkena Renjatan Elektrik Apabila Menyentuh Tombol Pintu? Ini Jawapannya!

Pernah tak anda mengalami momen terkena renjatan elektrik di badan apabila bersalaman dengan seseorang? Ia juga berlaku apabila anda menyentuh sesuatu barang seperti tombol pintu.

Ia mungkin buat anda tertanya-tanya, kenapa perkara tersebut
hanya berlaku kepada anda
 bukannya orang sekeliling?

Untuk menjawab persoalan anda, baca artikel ini dengan lebih lanjut ya!

Apa itu elektrostatik?

Ini penjelasannya! Pertama, kita harus fahami elektrostatik.

Ia bermaksud cas yang ada pada satu-satu objek berada dalam keadaan ‘tetap’ ataupun tidak bergerak. Semuanya bermula dengan perkara kecil yang disebut atom.

Apabila satu-satu bahan itu bergesel dengan bahan yang lain, ia akan menghasilkan ketidakseimbangan cas pada bahan yang bergesel tersebut.

Justeru, sekiranya bahan tersebut menghasilkan cas negatif berlebihan (terlebih elektron) maka ia akan cuba nyahcas dengan cara bergerak ke kawasan yang mempunyai cas positif lebih banyak.

Sebagai contoh, perkara ini sama seperti eksperimen yang selalu dibuat sewaktu kecil iaitu dengan cara menggosok pembaris getah pada kertas.

Kemudian, pembaris itu dilihat akan menarik kertas ataupun objek lain untuk melekat padanya.

Perkara ini terjadi disebabkan ketidakseimbangan cas pada kedua-dua bahan tersebut menyebabkan ia saling mendekati untuk menyeimbangkan cas.

Setiap atom kecil terdiri daripada ‘benda-benda’ yang lebih kecil, seperti:

Proton (PRO-tahnz), yang mempunyai cas positif

Elektron (ih-LEK-trahnz), yang mempunyai cas negatif

Neutron (NOO-trahns), yang tidak mempunyai cas

Selalunya, atom mempunyai bilangan proton dan elektron yang sama dan cas atom adalah neutral (tidak positif atau negatif).

Tenaga elektrostatik dihasilkan apabila caj positif dan negatif tidak seimbang. Proton dan neutron tidak banyak bergerak, tetapi elektron suka ‘melompat’ ke seluruh tempat!

Apabila objek (atau orang) mempunyai elektron tambahan, ia akan mempunyai cas negatif.

Hati-hati dengan konduktor, boleh kena renjatan elektrik di badan!

Sekiranya anda menggosokkan kaki di permaidani
ruang tamu
 rumah, anda akan mengambil elektron tambahan dan mempunyai cas negatif.

Elektron bergerak dengan lebih mudah melalui bahan tertentu seperti logam, yang digelar saintis sebagai konduktor.

Apabila anda menyentuh benda
 yang diperbuat daripada logam, yang mempunyai caj positif dengan sedikit elektron, elektron tambahan ingin bergerak dari anda kepada bahan disentuh.

“Oleh itu, mengapa saya terus mendapat kejutan elektrik daripada semua benda yang disentuh?”

Masalahnya ialah, caj yang sama saling menolak, jadi sekarang rambut anda penuh dengan cas positif, lalu ia menjadi agak tidak stabil.

Itulah sebabnya, apabila anda menghampiri sesuatu yang bersifat konduktif, seperti tombol pintu logam, elektron dari tombol akan ‘melompat’ ke rambut anda untuk meneutralkan cas, memberikan anda renjatan elektrostatik dalam prosesnya.

Mengapa caj bertambah di rambut atau
pakaian kita
, tetapi tidak pada bahan yang lain?

Ini kerana bahan penebat, seperti
plastik
, kain atau kaca, akan menahan caj dengan cukup baik, sementara bahan pengalir, seperti logam, tidak akan mampu menahannya.

Ini disebabkan oleh geseran yang kerap terjadi.

Adakah renjatan elektrik di badan menjadi lebih teruk dalam cuaca sejuk?

Renjatan elektrik di badan atau lebih sesuai disebut renjatan elektrostatik ini lebih kerap berlaku ketika
cuaca yang sejuk dan kering
.

Udara kering dan sejuk ini akan menahan lebih sedikit
wap air
 daripada udara ketika cuaca yang panas.

Apabila udara seperti ini berlaku, caj itu akan sukar untuk masuk ke udara. Oleh itu ia akan berkumpul di dalam badan kita.

Justeru, apabila anda menyentuh sesuatu seperti tombol pintu logam atau pintu kereta, elektron tambahan tersebut akan cepat meninggalkan badan anda dan memberi anda elektrostatik.

Cara nak elakkan daripada terkena renjatan di badan?

Anda harus
mengubah cara berjalan
 supaya kasut tidak menyeret ketika berjalan. Kalau nak tahu kita ini suka jalan menyeret atau tidak, mudah sahaja. Tengok
tapak kasut
 kita, sudah nipis ataupun tidak. Jika sudah nipis, maksudnya kita suka jalan secara menyeret kaki.

Elakkan daripada menggunakan
baju
 yang diperbuat daripada bahan polyester.

Salah satu kaedah termudah untuk elak renjatan elektrik yang berlaku dengan cuaca panas adalah menggunakan pelembap. Meningkatkan kelembapan relatif rumah anda akan membolehkan lebih banyak cas hilang ke
udara
. Anda boleh memasang
air humidifier!

Anda juga boleh bergantung pada produk antistatik untuk mengeluarkannya dari rambut dan pakaian anda. Ia mengandungi bahan kimia seperti
dipalmitoylethyl hydroxyethylmonium methosulfate
 yang melepaskan ion bercaj positif untuk meneutralkan elektron bercas negatif pada pakaian anda. Anda juga boleh menggosok rambut dengan lembut untuk menghilangkan statik!

Kesimpulan

Kebolehan seseorang untuk menghasilkan renjatan elektrik di badan adalah kebiasaannya disebabkan
tabiat mereka yang suka berjalan
 secara menyeret kaki.

Di samping itu, suhu dan
kelembapan
 persekitaran juga memainkan peranan dalam menyebabkan seseorang untuk mendapat renjatan elektrostatik, serta bahan pakaian diperbuat daripada polyester turut memainkan peranan.

Oleh itu, jika mahu mengelakkan renjatan elektrik di badan berulang, cuba elakkan berjalan secara menyeret kaki anda, kekalkan kelembapan persekitaran dan belilah produk antistatik.

Akhir kata, semoga artikel ini dapat menjawab persoalan anda mengenai renjatan elektrostatik yang dialami dan membantu mencegahnya daripada berlaku pada masa akan datang.


Sindrom Wiskott–Aldrich

Definisi

Apa itu Sindrom Wiskott–Aldrich?

Sindrom Wiskott-Aldrich (WAS) sangat jarang berlaku, ia merupakan gangguan fungsi imun yang diwarisi menyebabkan jangkitan dan juga berkaitan dengan mikrotrombositopenia (bilangan platelet rendah dan saiz platelet berkurang secara abnormal),
ekzema, risiko penyakit autoimun
 dan beberapa jenis kanser meningkat.

Simptom-simptom

Apakah simptom-simptom Sindrom Wiskott–Aldrich?

Trombositopenia boleh berlaku sejak lahir yang menyebabkan
pendarahan yang berterusan daripada tali pusat.

 Trombositopenia juga menyebabkan petekia (pendarahan berbintik halus pada kulit) dan lebam (ekimosis) di mana boleh berlaku tanpa kecederaan.

 Trombositopenia juga boleh mengakibatkan mulut dan hidung berdarah, pendarahan usus dan intracranial. Pendarahan mungkin boleh membawa maut.

Ekzema terjadi pada 80% pesakit yang mempunyai Sindrom Wiskott-Aldrich.

Biasanya ekzema berlaku sejak bayi atau awal zaman kanak-kanak. Ciri-ciri ekzema ini tidak dapat dibezakan dengan ekzema atopik. Pesakit sindrom Wiskott-Aldrich sering mempunyai paras IgE yang tinggi dan mengalami alahan.

Kekurangan imun boleh mengganggu fungsi limfosit T dan B. Kekurangan imun meningkatkan risiko dan kekerapan jangkitan berjulat luas termasuk lelehan telinga, pneumonia bakteria atau virus, jangkitan bakteria pada kulit dan jangkitan herpes simplex (virus lepuh sejuk). Jangkitan paru-paru oportunistik dengan Pneumocystis jiroveci boleh berlaku.

Sindrom Wiskott-Aldrich boleh berkait dengan pelbagai jenis penyakit autoimun, yang biasa berlaku ialah anemia hemolitik autoimun, vaskulitis kutaneus, artritis dan penyakit buah pinggang. Pesakit yang terlibat boleh menghidapi pelbagai penyakit autoimun pada waktu yang sama.

Malignansi yang paling biasa terjadi dengan Sindrom Wiskott-Aldrich adalah
leukemia dan limfoma sel-B.

Mungkin terdapat beberapa simptom yang tidak disenaraikan di atas. Jika anda mempunyai  sebarang kebimbangan mengenai sesuatu simptom, sila rujuk doktor anda.

Punca

Apakah punca Sindrom Wiskott–Aldrich?

Sindrom ini disebabkan oleh mutasi atau pemotongan dalam gen yang dijumpai pada kromosom X yang mempunyai kod untuk Protein Sindrom Wiskott-Aldrich (WASP).

 Protein WAS penting bagi memberi isyarat dan dalam pembentukan sitoskeletal (struktur) sel hemopoeitik (darah).

 Pelbagai jenis mutasi di dalam gen WASP mungkin berbeza antara setiap individu menyebabkan terjadinya spektrum klinikal penuh bagi sesetengah kes, atau hanya sesetengah ciri sahaja yang terjadi bagi individu lain
.

160 jenis mutasi dan pemotongan dianggarkan berlaku dalam gen WASP telah dikenal pasti.

Oleh sebab gen pengekodan untuk WASP adalah gen kait X, kebanyakan pesakit Sindrom Wiskott-Aldrich adalah lelaki;ia jarang
berlaku pada kanak-kanak perempuan tetapi ianya boleh berlaku.

Gangguan fungsi imun ini dianggarkan berlaku pada satu dalam setiap 10 juta kanak-kanak lelaki.

Perempuan dengan gen yang abnormal biasanya akan menjadi pembawa yang tidak mempunyai sebarang simptom tetapi akan menurunkan mutasi kepada generasi seterusnya.

Faktor-faktor Risiko

Apakah yang meningkatkan risiko saya kepada
sindrom Wiskott–Aldrich
?

Berikut merupakan beberapa faktor risiko untuk gangguan fungsi imun ini:

Seorang lelaki.

Mempunyai sejarah keluarga dengan keadaan ini.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana gangguan fungsi imun ini didiagnosis?

Melalui ujian bilangan darah penuh, bilangan platelet selalunya akan sentiasa rendah dan platelet dilihat lebih kecil daripada normal.

 Bagi sesetengah kes, bilangan platelet berada dalam lingkungan normal, tetapi saiz platelet selalunya akan terjejas. Bilangan neutrofil dan limfosit juga boleh menjadi rendah.

Jika bayi atau kanak-kanak dengan ekzema mempunyai tanda-tanda trombositopenia dan  atau
disyaki kekurangan imun,
 ujian bilangan darah penuh harus dilakukan.

Jika terdapat trombositopenia atau platelet bersaiz kecil dilihat pada filem darah, rujukan kepada pakar pediatrik sangat disarankan.

Jika terdapat bukti kukuh secara klinikal adanya Sindrom Wiskott-Aldrich dan / atau abnormaliti pada bilangan sel darah penuh, kes ini harus sentiasa dibincang bersama ahli imunologi pedriatik sebelum melakukan ujian seterusnya.

Paras imunoglobulin (antibodi) dalam aliran darah mungkin rendah bagi gangguan fungsi imun ini. Sindrom Wiskott-Aldrich yang biasa berlaku mempunyai kaitan dengan:

Paras imunoglobulin M (IgM) dan imunoglobulin G (IgG) rendah.

Paras imunoglobulin A (IgA) dan imunoglobulin E (IgE) normal hingga tinggi.

Walau bagaimanapun, bayi kecil khususnya tidak menunjukkan abnormaliti imunoglobulin klasik kerana Sindrom Wiskott-Aldrich dikaitkan dengan penurunan secara berkala dalam fungsi imunologikal.

Gerak balas imunoglobulin kepada vaksinasi mungkin tiada, terutamanya gerak balas terhadap vaksin pneumokokal.

Ujian pengesahan diagnostik untuk Sindrom Wiskott-Aldrich adalah ujian genetik darah limfosit bagi mengenalpasti terdapat mutasi atau pemotongan spesifik di dalam gen WASP.

Bagaimana pesakit Sindrom Wiskott–Aldrich dirawat?

Transplan sel induk hemopoietik, di mana biasanya adalah transplan tulang sumsum, merupakan rawatan penyembuhan untuk pesakit Sindrom Wiskott-Aldrich.

Bagi individu yang mempunyai penderma adik-beradik yang sesuai secara genetik (lebih kurang dalam 20% pesakit), terdapat 80% kadar kemandirian, dan kadar kemandirian ini hanya kurang sedikit bagi penderma transplan yang sesuai tapi tiada pertalian darah.

Kadar kemandirian berkurang dan komplikasi lebih senang berlaku pada penderma transplan yang tidak sesuai.

Hasil daripada transplan ini akan meningkat jika transplan sel induk hemopoietik dilakukan pada awal zaman kanak-kanak.

Sebelum transplantasi atau jika transplantasi bukan satu pilihan, kanak-kanak yang menghidapi sindrom ini memerlukan rawatan khas bagi kekurangan imun dan masalah pendarahan termasuk:

Profilaksis trimethoprim-sulfamethoxazole setiap hari bagi menghalang jangkitan Pneumocystis jiroveci.

Profilaksis aciclovir bagi menghalang jangkitan herpes simplex.

Infusi imunoglobulin melalui intravena secara berkala yang mana terdapat abnormaliti pada fungsi sel B.

Platelet yang diiridasi dan/atau tranfusi sel darah merah bagi merawat episod pendarahan.

Vaksin hidup seperti BCG dan MMR adakah kontraindikasi. Ubat antiradang tanpa steroid (ibuprofen, diclofenac, aspirin dan lain-lain) perlu dielakkan.

Terapi gen untuk gangguan fungsi imun ini masih dalam kajian.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani gangguan fungsi imun?

Berikut merupakan perubahan gaya hidup dan kaedah rawatan sampingan yang mungkin membantu anda mengatasi Sindrom Wiskott-Aldrich:

Ikuti diet nutrisi yang normal. Bagi yang mengalami ekzema, cuba
elakkan makanan yang biasa berkait dengan alahan;
 walaupun susu adalah punca utama, kekacang, telur dan kekacang legum mungkin juga menjadi punca.

Kekalkan paras normal aktiviti biasa, kecuali sukan yang berisiko untuk kecederaan CNS kerana adanya trombositopenia. Kanak-kanak yang sedang bertatih harus memakai helmet, walaupun ini sukar untuk dipaksa.


Sudah Kahwin Pun Suami Masih Suka Tengok Porno? Ada 4 Sebab Ini Rupanya!

Dalam kehidupan ini, kita semua pasti mengenali individu yang ketagih menonton video lucah.

Jika ya, ia adalah tidak mengejutkan. Jika tidak, sudah pasti individu di sekeliling anda sebenarnya sedang
merahsiakan ‘tabiat buruk’ ini daripada anda
.

Ataupun, anda sendiri yang menyimpan sisi gelap itu dengan diri anda sendiri? Ikuti artikel ini dengan lebih lanjut untuk mengetahui mengenai apa punca lelaki ketagihan video porno!

Untuk mendapatkan lebih banyak informasi tentang Kesihatan Lelaki, anda boleh klik
di sini.

Apa itu video lucah?

Pornografi adalah bahan lucah
 berbentuk visual bergerak yang boleh merangsang nafsu syahwat.

Ia turut dikenali dengan nama ‘porn’, ‘smut’ dan sebagainya.

Malangnya, pornografi telahpun
dianggap sebagai sesuatu yang normal
dalam kalangan masyarakat kita kini yang kononnya berfikiran terbuka.

Paling menakutkan, mungkin ramai yang masih tidak tahu akan kemudaratannya terhadap kehidupan individu.

Kebanyakan orang yang menonton pornografi, baik lelaki atau wanita cenderung menggunakan alasan bahawa ia dapat
mengembangkan fantasi seksual
 lalu menguatkan rangsangan seksual ketika melakukan hubungan seks bersama pasangan mereka.

Maka tidak hairanlah ada pasangan yang sudah berkahwin menonton video porno bersama-sama di rumah untuk tujuan mempelajari
skil atau posisi seks yang baru
.

Persoalannya, mengapa pornografi sudah dinormalisasikan dalam kalangan masyarakat kita? Jawapannya, internet.

Secara umumnya, video lucah ditonton oleh majoriti individu yang hidup di muka bumi ini terutamanya golongan lelaki.

Mereka gemar menonton video yang tidak berfaedah ini kerana lelaki lebih mudah terangsang secara visual.

Kenapa lelaki suka tengok video porno?

Antara punca utama mengapa golongan lelaki gemar menonton pornografi adalah ia sangat mudah, murah serta tidak berisiko tinggi.

Anda hanya memerlukan talian internet untuk
melayari laman sesawang lucah
 yang memang mudah diakses di mana-mana sahaja baik pada komputer riba atau pada telefon pintar.

Selain itu, ada
beberapa lagi punca yang lain
 seperti:

1. Ia jauh lebih selamat berbanding seks bebas

Ini hanya benar jika ia dilakukan oleh lelaki yang belum berkahwin. Seks bebas sememangnya mempunyai risiko tinggi menghadirkan
penyakit seperti STD dan STI
.

Disebabkan itu, mereka menggunakan alternatif menonton video lucah untuk memuaskan keperluan seksual mereka.

#2. Lelaki mudah terangsang dengan visual

Otak lelaki mudah terangsang dengan seks terutamanya melalui visual.

Selain itu, lelaki juga sangat gemar menonton video begini  sambil merelakskan diri di atas sofa. Jadi, pornografi adalah pilihan yang terbaik buat mereka.

#3. Lelaki juga sangat gemar berimaginasi

Kebanyakan individu akan mengaitkan perkara yang mereka lihat dengan diri mereka sendiri terutamanya lelaki.

Disebabkan itu, mereka sangat gemar dengan video begini yang membenarkan mereka untuk berimaginasi lelaki yang ditonton dalam pornografi sebagai diri mereka sendiri.

#4. Ia adalah salah satu cara untuk relaks

Kebanyakan lelaki akan menggunakan video begini sebagai pendorong untuk mereka beronani dengan cepat – dan ini juga boleh berlaku walaupun mereka sedang menjalani
 kehidupan seksual yang sihat
 bersama pasangan.

Konklusinya, ada banyak sebab kenapa orang lelaki gemar tonton video yang tidak berfaedah. Pun begitu, ia bukan alasan untuk anda teruskan amalan yang tentu sahaja tidak elok ini ya!


Lelaki Yang Ada Masalah MATI PUCUK Boleh Cuba Herba Kambing Ini, BERKESAN!

Mati pucuk (disfungsi erektil, ED)
 sememangnya masalah kesihatan yang ditakuti dalam kalangan kaum Adam.

Ia merupakan keadaan kesihatan di mana lelaki tidak berupaya untuk mendapatkan ereksi, mengekalkan ereksi atau mencapai klimaks semasa hubungan seks.

Ramai yang mungkin beranggapan bahawa mereka mempunyai masalah ini hanya kerana mereka sukar untuk mengalami ereksi sekali dua.

Hakikatnya, terdapat pelbagai faktor lain yang boleh mempengaruhi
kecenderungan seseorang untuk mengalami ereksi
.

Masalah mati pucuk bukannya diagnosis yang boleh dibuat tanpa pemeriksaan oleh doktor perubatan.

Dalam banyak-banyak suplemen dan rawatan herba yang direka untuk merawat ED, rumpai kambing ghairah
 (horny goat weed)
 mungkin merupakan rawatan yang berkesan dan menarik untuk dipelajari.

Baca artikel ini untuk mengetahuinya dengan lebih lanjut.

Bagaimana rumpai kambing ghairah berfungsi untuk merawat mati pucuk?

Rumpai kambing ghairah sudah lama digunakan dalam perubatan tradisional masyarakat Timur untuk mengubati masalah mati pucuk.

Menurut kisah orang tua-tua, tumbuhan ini mendapat nama setelah seorang pengembala kambing menyedari akan peningkatan pada aktiviti seksual dalam kalangan kambing yang digembala selepas memakannya.

Rumpai ini turut dikenali sebagai epimedium, yin yang huo, barrenwort dan herba kambing.

Ia berasal dari negara China, Jepun dan Korea namun kini ditanam secara meluas di seluruh dunia termasuklah di negara maju seperti Amerika Syarikat.

Tumbuhan ini sering digunakan untuk merawat masalah:

Tekanan darah tinggi

Aterosklerosis

Nafsu rendah dalam kalangan lelaki dan wanita

Simptom berkaitan menopaus

Kerapuhan tulang

Kecederaan otak

Demam hay

Kelesuan kronik

Ura-ura akan
keberkesanan rumpai kambing ghairah dalam merawat disfungsi erektil
 bukan perbualan kosong semata-mata.

Terdapat beberapa kajian sains yang telah membuktikan keberkesanan epimedium dalam rawatan mati pucuk walaupun ia tidak begitu kuat jika dibandingkan dengan pil biru (sildenafil).

Kajian yang diterbitkan pada tahun 2010 melibatkan penggunaan tikus telah menunjukkan peningkatan pada fungsi ereksi setelah mereka dirawat dengan rumpai kambing ghairah.

Begitu juga kajian yang berkaitan dengan icariin, bahan aktif di dalam rumpai kambing ghairah.

Ia terbukti efektif dalam merawat masalah ereksi dengan menghalang fungsi enzim PDE5 yang
menghalang aliran darah ke organ penis
.

Melalui mekanisme tersebut, bukan sahaja rumpai kambing ghairah boleh membantu lelaki mendapatkan ereksi, malah mengekalkannya sepanjang hubungan seks sehingga mereka mencapai klimaks.

Kesan sampingan penggunaan herba ini untuk merawat masalah mati pucuk

Bagi mereka yang mengambil rumpai kambing ghairah seperti yang disarankan, kesan sampingan yang mungkin dialami kebiasaannya ringan dan tidak memberikan impak yang besar terhadap kualiti hidup.

Walau bagaimanapun, jika herba ini diambil dalam kuantiti yang banyak, ia boleh menyebabkan masalah yang serius berkait dengan pernafasan dan kekejangan.

Oleh sebab kajian berkaitan dengan suplemen ini
tidak sebanyak ubat mati pucuk lain seperti viagra
, tiada dos optimum yang dapat dikenal pasti.

Sebaliknya, anda hanya perlu mematuhi cara penggunaan seperti yang tertera pada bungkusan ubat.

Kesan rumpai kambing ghairah tidaklah sekuat viagra (80 kali ganda lebih kuat) maka bagi sesetengah individu, mereka mungkin memerlukan masa sebulan untuk menikmati kebaikannya.

Walaupun anda mungkin terlupa untuk mengambilnya sehari dua, kesannya masih boleh meresap masuk ke dalam tubuh anda.

Namun perkara ini bergantung kepada individu itu sendiri.

Amaran dan risiko penggunaan rumpai kambing ghairah untuk rawat disfungsi erektil

Seperti penggunaan suplemen lain, anda seharusnya merujuk kepada pakar perubatan terlebih dahulu sebelum menggunakan ubat ini.

Setiap ubat boleh menyebabkan kesan sampingan dan ia boleh memberikan impak negatif kepada keadaan kesihatan kronik seseorang (jika ada).

Kajian berkaitan dengan perkara ini masih lagi kurang maka penggunaannya untuk
rawatan mati pucuk oleh mereka dengan masalah jantung atau kanser sensitif hormon
 perlu dipandu oleh doktor perubatan.

Kesan sampingan lebih mudah berlaku jika ia diambil dengan suplemen atau ubatan lain seperti ginkgo.

Antara rawatan lain yang boleh meningkatkan risiko seseorang itu untuk mendapat kesan sampingan teruk adalah:

Ubat
tekanan darah tinggi

Ubat aritmia

Ubat cair darah

Ubat sakit jantung

Rawatan kanser sensitif hormon seperti
kanser payudara dan kanser ovari

Penyakit tiroid

Bagi sesetengah individu, rumpai kambing ghairah boleh menyebabkan kesan alergi.

Mereka boleh mengalami simptom seperti ruam, berpeluh dan rasa panas.

Konklusi

Terdapat pelbagai jenis rawatan bagi masalah mati pucuk. Rumpai kambing ghairah merupakan salah satu daripadanya.

Walaupun ia boleh dibeli daripada mana-mana kaunter farmasi, anda dinasihatkan untuk mendapatkan saranan doktor terlebih dahulu.

Jika tidak diambil secara berhati-hati, ia boleh menyebabkan kesan sampingan serius.


Mana Satu Lebih Menyihatkan Lelaki? Melancap Sampai Terpancut @ Bersetubuh Hingga Klimaks?

Tabiat melancap berseorangan ataupun melakukan hubungan seks, mana satu yang lebih baik?

Jika dilihat dari sudut manfaat yang terbukti melalui kajian,
kedua-dua perbuatan tersebut
 boleh memberikan kebaikan kepada setiap individu.

Namun, jika anda sudah mempunyai pasangan, yang mana satu perlu anda beri prioriti?

Bagaimana pula jika anda kesuntukan masa namun bernafsu, yang mana satu lebih baik untuk anda?

Baca artikel ini untuk mengetahuinya dengan lebih lanjut.

Seks dan onani, adakah kedua-duanya sama sahaja?

Anda boleh mencapai klimaks melalui kedua-duanya. Namun adakah seks dan tabiat melancap boleh dianggap sebagai benda yang sama?

Jika seseorang itu mempunyai pasangan dan melancap, adakah ia bermakna mereka
tidak berpuas hati dengan prestasi pasangan mereka di ranjang
?

Persoalan sebeginilah yang sering menjadi dilema bagi kebanyakan pasangan di luar sana.

Sekiranya hubungan seks dan masturbasi dianggap sebagai perkara yang sama, maka masuk akallah jika seseorang itu beronani walaupun mereka sudah mempunyai pasangan.

Kenapa perlu kita buat bersendirian jika ia boleh dibuat bersama-sama (hubungan seks)?

Pun begitu, corak pemikiran sedemikian tidak mengambil kira tahap kesediaan dan minat pasangan terhadap hubungan seks.

Seperti yang kita tahu, pelbagai jenis faktor yang mempengaruhi
minat seseorang untuk bersetubuh dengan pasangan
.

Bayangkan betapa kecewanya anda jika hendak melakukan hubungan seks namun pasangan anda tidak mempunyai minat.

Pada saat tersebut, hubungan seks bukan lagi satu perkara yang menyeronokkan jika dibandingkan dengan masturbasi.

Ia bagaikan anda memaksa diri untuk memuaskan nafsu pasangan. Jika ditolak, ada yang bermasam muka pula kan?

Masalah ini lebih teruk sekiranya pasangan anda
mempunyai nafsu seks yang lebih kuat berbanding anda
.

Bagaimana pula dengan onani? Adakah ia lebih baik daripada seks?

Hubungan seks yang sihat melibatkan dua orang. Apabila seseorang itu hendak melakukan hubungan seks, terdapat pelbagai faktor berkaitan dengan pasangan yang boleh menghalang persetubuhan daripada berlaku.

Bagaimana pula dengan tabiat melancap?

Meskipun kedua-duanya mempunyai natijah yang sama (klimaks), adakah rasa di penghujungnya serupa?

Jika hendak diletakkan dalam konteks aktiviti rutin,
adakah makan piza berseorangan sama dengan makan malam bersama dengan pasangan romantik?

Kedua-dua aktiviti tersebut mengenyangkan.

Tabiat melancap, walaupun sihat, merupakan satu bentuk percanggahan dalam hubungan romantik.

Normal untuk kita jangka bahawa setelah seseorang itu berkahwin, keinginan seksual mereka boleh disempurnakan dengan pasangan, bukannya menggunakan tangan atau alatan seks.

Namun, sebahagian besar individu yang telah berkahwin turut melancap dan ada yang tidak memberitahu pasangan berkenaan dengannya.

Adakah ini bermakna hubungan seksual merupakan satu aktiviti yang dianggap sama dengan melancap oleh mereka?

Sekiranya pasangan anda tidak kisah anda tahu mereka melancap, ia bukanlah satu petanda yang merisaukan.

Namun
 jika mereka malu dan cuba menyembunyikannya daripada pengetahuan anda
, ia mungkin petanda kepada masalah hubungan yang menyebabkan mereka lebih cenderung untuk melancap.

Pelbagai jenis persoalan yang boleh bermain di fikiran sekiranya seseorang itu lebih gemar melancap berbanding bersetubuh.

Adakah isunya terletak pada kemahiran seksual atau tarikan diri pasangan?

Jika dilakukan sebelum hubungan seks, adakah anda boleh bertahan lama?

Tiada jaminan perkara tersebut boleh berlaku. Namun secara teorinya, melancap sebelum hubungan seks membolehkan anda untuk bertahan lebih lama.

Setiap lelaki akan mengalami fasa refraktori selepas klimaks.

Klimaks di sini tidak bermakna anda telah pancut. Ia merupakan keadaan di mana badan anda
sudah di puncak kenikmatan seksual
.

Rangsangan melebihi tahap tersebut boleh memberikan ketidakselesaan kepada anda.

Apabila badan anda sudah mencapai klimaks (namun belum terpancut air mani), ia tidak akan bertindak balas dengan sebarang rangsangan untuk seketika.

Tahap rangsangan badan akan turun sehingga ke tahap normal dan ia akan naik semula jika dirangsang.

Durasi bagi fasa refraktori berbeza bagi setiap individu mengikut:

Usia

Jantina

Tahap sensitiviti

Sebagai contoh, bagi lelaki muda, mereka mungkin memerlukan beberapa minit.

Bagi orang tua pula, fasa refraktori mereka lebih lama. Mungkin sekitar 12 hingga 24 jam.

Wanita kebiasaannya mempunyai durasi refraktori yang sangat singkat. Oleh sebab itu, mereka boleh mengalami orgasme berkali-kali dalam satu sesi hubungan seks.

Jika anda tidak berminat hendak mengadakan hubungan seks,
maka tabiat melancap berpasangan boleh menjadi pilihan untuk memuaskan nafsu
.

Hubungan seks memerlukan stamina dan kekuatan. Jika anda penat di penghujung hari dan ingin melampiaskan nafsu, anda mungkin tidak berminat hendak bersetubuh.

Dalam situasi tersebut, onani secara berpasangan boleh bantu anda untuk memuaskan keinginan seksual anda dan pasangan.

Konklusi

Seks dan tabiat melancap bukanlah satu perkara yang sama.

Tahap rangsangan,
keseronokan dan intimasi merupakan faktor yang memberikan kelainan
 kepada kedua-dua aktiviti tersebut.

Jika anda mempunyai sebarang persoalan berkenaan dengan aktiviti seksual, rujuk doktor perubatan untuk khidmat nasihat atau rujukan kesihatan sekarang.


Toksin di dalam Susu Ibu

Tiada individu yang dapat menyangkal kebaikan susu ibu untuk bayi. Susu ibu membekalkan bayi dengan setiap nutrien yang mereka perlukan dalam proses tumbesaran mereka untuk 6 bulan pertama dan seterusnya. Selain itu, ibu yang menyusukan anak dengan susu ibu juga cenderung untuk menjalin hubungan yang lebih rapat dengan bayi mereka. Namun begitu, saintis telah menjumpai surih toksin di dalam susu ibu.

Dari manakah toksin ini datang?

Toksin merupakan bahan kimia beracun yang berlegar-legar di ruang persekitaran. Toksin ini mungkin akan menjangkiti individu melalui makanan, kosmetik, air dan juga udara. Namun begitu, toksik-toksik ini tidak akan mendatangkan kemudaratan kepada individu sekiranya masih berada pada tahap yang tidak membimbangkan.

Adakah toksin di dalam susu ibu akan memberi kesan kepada bayi?

Susu ibu tidak akan memberi kesan negatif kepada bayi kerana hanya terdapat surih kandungan toksin di dalamnya. Sebenarnya bayi terdedah dengan lebih banyak toksin ketika berada di dalam rahim ibu lagi. Selain itu, tiada bukti kukuh yang menunjukkan toksin ini akan mengakibatkan implikasi kepada otak bayi.

Patutkah ibu terus menyusukan anak dengan susu ibu?

Ya, anda tidak perlu berhenti menyusukan anak dengan susu ibu kerana susu ibu merupakan makanan yang paling sempurna untuk bayi. Susu ibu membekalkan antibodi yang mencukupi untuk bayi melawan penyakit seperti demam, infeksi pada telinga dan dada serta
gastroenteritis
. Susu ibu juga mengandungi asid lemak poli tidak tepu yang sangat diperlukan untuk perkembangan otak bayi.

Bagaimanakah mengurangkan tahap toksin di dalam susu ibu?

Makanan yang mengandungi lemak tinggi seperti daging, ikan, telur dan produk tenusu perlu diambil dengan berhati-hati dan menurut aturan yang sepatutnya. Pastikan juga makanan yang anda ingin makan tidak terdedah kepada bahan-bahan bertoksin. Berhubunglah dengan pakar untuk lebih kepastian berkenaan tahap toksin yang wujud dalam pemakanan anda.

Mengubah diet anda tidak akan banyak membantu membendung permasalahan ini. Sekiranya anda ingin memastikan bayi anda tidak terdedah kepada toksin melalui penyusuan susu ibu, anda boleh ikuti langkah-langkah berikut:

Ikuti diet yang sihat dan seimbang agar anda dapat mengurangkan risiko terdedah kepada toksin yang mungkin berpunca daripada satu sumber sahaja. Ini bermakna anda perlu mengambil pelbagai campuran jenis makanan seperti buah-buahan dan sayur-sayuran, produk tenusu, daging dan ikan.

Buang segala lemak daripada daging sebelum memasaknya.

Ikan berminyak bagus untuk kesihatan anda dan bayi. Namun, anda perlu mengehadkan pengambilan ikan berminyak kerana jenis ikan ini mempunyai kandungan merkuri yang sangat tinggi.

Makan lebih banyak makanan organik. Anda juga diingatkan untuk membasuh buah-buahan dan sayur-sayuran yang tidak organik sebelum memakannya.

Jangan gunakan suplemen minyak hati ikan seperti minyak hati ikan kod kerana minyak hati ikan ini mungkin telah dicemari oleh toksin ketika proses pembuatannya. Sebagai alternatif, anda boleh mengambil suplemen daripada daging ikan.

Hello Health Group
 tidak menyediakan nasihat perubatan, diagnosis, atau rawatan.


Kulit Menggerutu & Bersisik Akibat Dermatitis Perioral, Apakah Puncanya?

Penyakit dermatitis perioral, sejenis kondisi kulit yang menimbulkan ruam di sekitar mulut.
Ruam juga boleh terbentuk di sekitar mata, hidung, atau alat kelamin
, walaupun ia agak jarang berlaku.

Dermatitis adalah istilah yang merujuk kepada keradangan kulit, dan perioral membawa maksud di sekitar mulut.

Kondisi ini juga kadangkala disebut, dermatitis
periorificial
. Jika penyakit ini menyerang kanak-kanak, ia digelar sebagai dermatitis perioral kanak-kanak.

Ia paling kerap berlaku pada wanita berusia antara 16 hingga 45 tahun. Orang tua, lelaki, dan kanak-kanak juga tidak terkecuali, namun jarang berlaku.

Untuk mendapatkan lebih banyak info tentang Kesihatan Kulit, sila dapatkannya
di sini.

Penyakit dermatitis perioral, apa simptomnya?

Dermatitis perioral adalah ruam yang timbul di sekitar mulut dan
cenderung punyai fizikal kulit menggerutu atau bersisik.

Kondisi ini secara umumnya tidak mempengaruhi mulut tetapi ia mempengaruhi kulit di sekitar bibir, membentuk seakan cincin di sekitar mulut.

Kadangkala ruam ini juga boleh muncul di sekitar hidung atau mata. Dalam kes yang jarang berlaku pula, ia boleh terbentuk di sekitar alat kelamin!

Bagaimana rupanya?

Sesetengah penderita penyakit dermatitis perioral mungkin hanya mengalami beberapa kesan lebam, dan ruamnya juga mungkin tidak begitu ketara.

Namun, ada juga yang mungkin mengalami banyak benjolan yang membentuk ruam yang ketara.

Benjolan-benjolan ini biasanya berwarna kulit, atau, pada orang berkulit cerah mungkin kelihatan kemerahan atau merah jambu.

Walaupun fizikalnya mungkin menyerupai jerawat,
benjolan ini tidak sama dengan akne!

Selain itu, ruam juga mungkin terasa gatal atau sebaliknya, tetapi biasanya ia tidak menyakitkan.

Apa punca dermatitis perioral?

Malangnya, punca dermatitis perioral masih tidak diketahui.

Pun begitu, teori mengatakan ia mungkin berpunca dek kerana penggunaan steroid topikal yang kuat pada kulit.

Ia mungkin dipreskripsikan untuk merawat keadaan lain. Bahkan, semburan hidung yang
mengandungi kortikosteroid juga boleh memicu dermatitis perioral.

Bahan-bahan tertentu terkandung dalam kosmetik turut berisiko menyebabkan dermatitis perioral!

Krim kulit yang ‘berat’ mengandungi petrolatum atau asas parafin, mampu akibatkan atau memburukkan lagi penyakit dermatitis ini.

Faktor lain yang boleh mencetuskan kondisi ini merangkumi:

Drooling
 (lelehan air liur) yang berterusan

Ubat gigi berfluorinasi

Pil pencegah kehamilan

Krim pelindung matahari

Rosacea

Jangkitan bakteria atau kulat

Pilihan rawatan yang tersedia

American Osteopathic College of Dermatology
 (AOCD) mengesyorkan untuk menghentikan penggunaan krim steroid topikal atau semburan hidung yang mengandungi steroid (jika boleh).

Produk-produk ini berupaya memburukkan lagi gejala
 dan kemungkinan bertanggungjawab terhadap simptom tersebut.

Walau bagaimanapun, pastikan untuk berbincang dengan doktor anda terlebih dahulu sebelum menghentikan sebarang ubat-ubatan.

Doktor akan menentukan rawatan anda berdasarkan tahap keparahan kondisi yang dialami.

Dalam beberapa kes, menggunakan sabun yang selamat, menghentikan penggunaan krim kulit ‘berat’ dan ubat gigi berfluorinasi dapat meredakan gejala. Ubat juga boleh percepatkan proses penyembuhan.

Ubat preskripsi

Ubat yang mungkin ditetapkan oleh doktor untuk merawat kondisi anda termasuk:

Ubat antibiotik topikal, seperti metronidazole dan eritromisin.

Krim imunosupresif, seperti krim pimecrolimus atau tacrolimus.

Ubat jerawat topikal, seperti adapalene atau asid azelaic.

Antibiotik oral; doxycycline, tetracycline, minocycline, atau isotretinoin, untuk kes yang lebih teruk.

Diet dan gaya hidup

Perubahan gaya hidup juga dianggap sebagai sebahagian daripada rawatan penyakit dermatitis perioral.

Pertimbangkan perkara-perkara berikut:

Buang skrub muka yang kasar atau pembersih dengan pewangi tiruan.

Elakkan krim steroid, bahkan hidrokortison tanpa preskripsi.

Berhenti gunakan atau kurangkan penggunaan alat solek dan kosmetik.

Basuh sarung bantal dan tuala anda di dalam air panas dengan kerap.

Hadkan makanan yang terlalu masin atau pedas. Ia boleh merengsakan kulit di sekitar mulut.

Bagaimana saya boleh mencegah dermatitis perioral?

Disebabkan pemicu dermatitis perioral adalah berbeza-beza dan masih tidak difahami sepenuhnya, tiada cara yang pasti boleh kalian lakukan untuk mengelakkannya.

Tapi, terdapat beberapa perkara yang boleh anda lakukan untuk bantu mengurangkan atau mengelakkannya daripada menjadi lebih parah, seperti:

Lindungi kulit anda

Hadkan jumlah masa kulit terdedah kepada cahaya matahari.

Sinar ultraviolet matahari (UV), cuaca panas, dan angin
 dapat memperburukkan lagi kondisi dermatitis perioral.

Beberapa jenis ubat yang digunakan untuk merawat dermatitis perioral juga akan menjadikan kulit anda lebih sensitif terhadap selaran matahari.

Pastikan untuk sentiasa melindungi kulit jika anda harus berada di bawah sinar matahari untuk jangka masa yang lama.

Elakkan steroid topikal

Elakkan penggunaan krim dan salap steroid kecuali jika diarahkan secara spesifik oleh doktor ya!

Sekiranya doktor atau ahli farmasi lain mempreskripsikan steroid topikal, pastikan untuk memaklumkan penyakit dermatitis yang dialami.

Secara amnya, kondisi ini lebih cenderung terbentuk dengan penggunaan steroid topikal yang lebih kuat. Jadi, gunakan jenis yang paling lemah untuk merawat penyakit.

Gunakan kosmetik dengan berhati-hati

Elak menggunakan kosmetik atau krim kulit yang ‘berat’. Dapatkan khidmat nasihat doktor anda mengenai pelembap yang sesuai digunakan.

Selain itu, cuba tukar jenama jika anda
memutuskan untuk terus menggunakan kosmetik.

Tukar juga kepada pembersih dan pelembap yang terbukti lembut dan selamat.

Minta cadangan daripada pakar dermatologi mengenai produk paling sesuai dengan kondisi kulit anda.


Tip Kurangkan Senggugut Akibat Endometriosis

Kesakitan yang dirasakan pada kawasan perut semasa menstruasi mungki perkara biasa dialami oleh wanita. Tahap kesakitan yang dialami adalah berbeza-beza bagi setiap wanita. Namun, jika anda kekejangan tidak mampu ditahan sehingga menganggu aktivit seharian, anda berkemungkinan mengalami simptom endrometriosis.

Apa itu endometriosis?

Endometriosis merupakan salah satu daripada penyakit sakit puan yang biasa dialami golongan wanita. Hampir satu daripada tujuh wanita pada peringkat umur di antara 30 dan 45 tahun menghidapinya. Endometriosis tidak bersifat kanser dalam tubuh wanita, di mana sebahagian lapisan tisu dalam rahim dijumpai di bahagian lain dalam tubuh seperti bahagian pelvis iaitu pundi, usus serta organ reproduktif. Ia kerap ditemui di bahagian ovari dan otot ligamen posterior yang menyokong uterus.

Tips Mengurangkan Kekejangan Haid Akibat Endometriosis

1. Menjaga pemakanan

Pemakanan adalah perkara asas yang perlu dititikberatkan bagi mengurangkan senggugut. Pilih sayuran dan buah-buahan berbanding menu daging merah. Sayur dan buah mengandung banyak vitamin dan antioksidan, seperti vitamin A, vitamin C, dan betakaroten yang baik untuk tubuh.

Selain itu, kandungan lemak yang banyak pada daging merah akan mendorong pembentukan zat prostaglandin dan memberi kesan lebih banyak esterogen. Kadar hormon esterogen yang tinggi dalam badan akan mendorong pertumbuhan jaringan dinding rahim.

Selain sayur dan buah, pilih menu mengandungi omega-3 yang tinggi, seperti tuna, salmon, sardin atau telur. Berdasarkan kajian, populasi yang banyak mengambil lemak trans atau lemak jahat lebih tinggi berisiko menderita endometriosis berbanding populasi yang banyak mengambil asid lemak omega-3.

2. Senaman yang teratur

Wanita yang mengalami kekejangan semasa haid akan mengelakkan daripada bersukan kerana bimbang ia menambahkan rasa sakit. Sebaliknya, jika senaman dilakukan secara konsisten ia dapat mengurangkan senggugut akibat endometriosis.

Apbila berseman, pengaliran darah dan peredaran oksigen dalam tubuh akan menjadi lebih lancar. Anda juga akan berasa lebih kenyang dan mengelakkan daripada tekanan kerana senaman melepaskan hormon endorfin yang menyebabkan rasa bahagia.

3. Belajar menenangkan diri

Tekanan yang anda alami dan rasa cenderung memburukkan lagi rasa sakit yang muncul.

Oleh itu, adalah penting bagi anda yang mempunyai keadaan endometriosis untuk menguruskan tekanan supaya tidak membebankan. Ini boleh ditipu dengan melakukan tindakan yang memberikan kesan yang santai untuk tubuh. Teknik yang boleh anda lakukan termasuk:

Regangan otot untuk melepaskan ketegangan atau merehatkan otot anda. Caranya, bayangkan anda berada di tempat yang indah, tenang, dan damai sehingga anda akan berasa lebih santai.

Teknik pernafasan. Sesuaikan nafas anda dengan menarik nafas dalam melalui hidung dan kemudian menghembuskannya dengan perlahan-lahan melalui mulut anda. Ulanginya sehingga anda berasa lebih baik.

Melakukan gerakan yoga sederhana juga boleh membantu memperkuat dan meregangkan otot pinggul dan perut anda.

4. Pengambilan ubat tahan sakit

Sekiranya perkara di atas telah dilakukan tetapi tidak menghasilkan hasil, maka sudah tiba masanya anda diperiksa ke doktor. Atas cadangan doktor, anda boleh mengambil ubat redakan rasa sakit.

Ubat tahan sakit terdiri daripada beberapa tahap untuk kesakitan berskala ringan hingga kesakitan skala yang teruk. Penggunaan ubat anti tahan sakit untuk melegakan kesakitan haid mestilah di bawah pengawasan doktor kerana ia boleh menjadi buruk jika diguna secara tidak terkawal.


Saiz 2x Lebih Besar Jika Lelaki Berzakar Kecil Terangsang? Ini 15 Fakta Menarik 'Anu' Lelaki!

Bukan semua kaum Adam terbuka untuk berbicara mengenai bahagian kemaluan, kan? Tetapi apabila bercakap mengenai sains, terdapat beberapa fakta menarik tentang zakar lelaki yang mungkin tidak anda ketahui.

15 perkara menarik mengenai zakar lelaki

Adakah anda rasa segala fakta tentang bahagian kemaluan lelaki berada dalam genggaman? Fikir sekali lagi.

Berikut disenaraikan beberapa fakta menarik mengenainya yang mungkin boleh menyebabkan kejutan pada anda.

#1. Zakar  ‘membesar’ & ‘menunjuk-nunjuk’

Terdapat 2  jenis zakar lelaki:

Pertama, jenis
zakar yang mengembang
 dan memanjang apabila berlaku ereksi (membesar)

Kedua, sentiasa kelihatan besar, tetapi tidak bertambah membesar setelah mencapai ereksi (menunjuk-nunjuk).

Zakar membesar lebih kerap ditemui sebanyak 80% – kumpulan zakar kecil apabila lembik tetapi membesar apabila terangsang. Selebihnya , sebanyak 12% mempunyai zakar besar apabila lembik tetapi tidak berkembang lebih besar apabila terangsang. Sekitar 7% zakar adalah pembesar super yang memanjang 2x ganda atau lebih.

#2. Manfaatkan atau biarkannya layu

Tanpa ereksi kerap, tisu zakar boleh menjadi kurang elastik dan mengecut, menjadikan penis 1-2 cm lebih pendek.
Tetapi berhati-hati, menggunakannya terlalu kerap boleh membahayakan juga.

Penyebab utama zakar pecah: melancap dengan terlalu kuat.

#3. Kira-kira 54% daripada semua lelaki disunat

Dalam kalangan masyarakat bukan Islam, berkhatan merupakan pilihan peribadi ibu bapa.
Zakar yang disunat
 cenderung mempunyai tahap bakteria yang lebih rendah, kerana ia lebih mudah untuk dijaga.

Sesetengah penyelidik juga mencadangkan bahawa lelaki yang disunat adalah 60% kurang berkemungkinan mendapat virus HIV melalui hubungan heteroseksual berbanding lelaki yang tidak disunat. Berkhatan sememangnya mempunyai manfaat kesihatan yang terbukti.

#4. Ereksi menyebabkan anda tidak dapat membuat pertimbangan dengan baik

Pada 2005, saintis di Massachusetts Institute of Technology (MIT) dan Carnegie Mellon University menjalankan kaji selidik terhadap 35 orang lelaki sewaktu mereka dalam keadaan biasa dan ketika sedang melancap pada tahap yang digelar penyelidik sebagai “tahap teransang tinggi tetapi sub-klimaks”.

Apabila para lelaki tersebut sedang terangsang, mereka memberi nilai kepada semua soalan yang ditanyakan saintis tersebut sebagai sangat menarik dari segi seksual, termasuklah kasut wanita.

#5. Kulup zakar boleh tumbuh kembali

Adakah anda disunat sewaktu bayi? Atau sewaktu sudah lebih besar? Tahukah anda kulup zakar boleh tumbuh kembali? Tetapi ia mengambil masa bertahun-tahun.

#6. Zakar lelaki boleh ‘patah’

Fakta mengenai bahagian kemaluan lelaki yang patut diketahui adalah  berkaitan kecederaan.

Jika dengan ganasnya, anda terpusing atau
zakar terbengkok, ianya boleh ‘patah’
. Zakar tidak mempunyai tulang namun ianya disokong oleh tiub-tiub yang dipenuhi oleh darah apabila tegang/ereksi dan tiub ini berupaya untuk pecah dan bocor.

Darah boleh bocor ke struktur dalaman zakar yang lain, mengakibatkan rasa sakit dan bengkak. Dalam kebanyakkan kes, ianya berlaku ketika seks dan ketika pasangan anda berada di atas.

Kecederaan ini berlaku apabila zakar terkeluar daripada faraj dan terbengkok oleh daya yang kuat.

#7. Lelaki mengalami beberapa ereksi pada waktu malam

Fakta zakar  lelaki seterusnya adalah berkaitan dengan ereksi dan waktu malam.

Lelaki secara puratanya mengalami 3-5 kali ereksi sepanjang malam ketika mereka tidur, dengan setiap ereksi mampu bertahan dari 25 hingga 35 minit.

Kerasan pagi atau ‘
morning wood
’ adalah tegangan zakar yang berlaku apabila seseorang bangun pagi.

Punca kepada ereksi waktu malam ini tidak difahami sepenuhnya namun ianya mungkin berkait rapat dengan fasa-fasa tidur khususnya fasa tidur REM
(rapid eye movement)
.
Fasa ini adalah ketika seseorang bermimpi.

Apapun puncanya, ereksi waktu malam adalah tanda bahawa bahagian kemaluan anda berfungsi dengan baik.

#8. Panjang zakar tiada kaitan dengan saiz kaki

Menurut kajian yang dijalankan, khabar bahawa
saiz zakar
 berkait rapat dengan saiz kaki seseorang adalah sebuah mitos. Kajian mendapati bahawa tiada kaitannya antara saiz kasut seseorang dengan panjang zakar mereka.

#9. Zakar kecil menghasilkan ereksi yang besar

Fakta zakar yang ini berbunyi sedikit pelik. Namun dikatakan zakar yang kecil atau lebih pendek akan membesar dengan lebih banyak apabila ianya tegang.

Kajian menunjukkan peningkatan saiz zakar ketika tegang dalam zakar yang kecil adalah hampir dua kali ganda berbanding zakar yang lebih besar.

#10. Zakar lelaki bukanlah sejenis otot

Apa yang patut anda tahu adalah zakar bukanlah sejenis otot, sebaliknya ianya seakan span yang mempunyai banyak tiub dan salur darah yang mengembang apabila zakar lelaki tersebut terangsang.

Darah memenuhi tiub-tiub berbentuk silinder ini, menyebabkan zakar menjadi besar dan keras. Pembesaran ini menyekat saluran vena yang sepatutnya membawa darah dari ke zakar ke tempat lain.

A
pabila ereksi hilang, salur darah arteri dalam struktur tersebut akan menjadi kecil semula, membenarkan darah untuk keluar dari kawasan zakar ke bahagian lain.

#11. Tubuh sihat = zakar lelaki yang baik

Bahagian kemaluan merupakan antara organ penting bagi individu lelaki. Sepertimana organ-organ lain seperti jantung, hati, otak dan paru-paru yang ditentukan keadaannya melalui kesihatan tubuh badan, kesihatan zakar juga begitu.

Sekiranya seseorang lelaki mempunyai masalah dengan zakarnya, bererti mereka turut mempunyai masalah dengan keadaan tubuh badannya.

Sebagai contoh, sekiranya penis mengalami masalah untuk berereksi, penyebabnya mungkin melibatkan perubahan pola pemakanan, kurang tidur, kurang bersenam, atau juga gangguan hormon.

#12. Zakar manusia prasejarah memiliki tulang

Satu penyelidikan yang dilaksanakan pada tahun 2010 yang diterbitkan dalam jurnal Nature menyatakan bahawa lebih daripada 700,000 tahun yang lalu,
zakar manusia prasejarah sebenarnya memiliki tulang
.

Teori paling dipercayai adalah zakar yang bertulang membantu lelaki prasejarah untuk berhubungan seks dengan lebih cepat. Ini kerana ia akan mempercepatkan proses ereksi.

#13. Merokok menyebabkan kesukaran ereksi

Kesan merokok
 bukan sahaja memberi kesan terhadap paru-paru dan jantung. Merokok boleh merosakkan pembuluh darah dan penis bagi seorang perokok akan mempunyai kesukaran mengalami ereksi.

Ini kerana, ereksi terjadi ketika darah mengisi jaringan zakar lelaki yang berongga sehingga menjadikannya menegang, memanjang dan mengeras. Apabila aliran darah tidak lancar, janganlah pelik sekiranya anda mengalami
kesukaran untuk berereksi
.

#14. Janin dan bayi juga boleh berereksi

Ketika klitoris sudah berubah menjadi zakar semasa janin berada dalam kandungan ibu, ia sudah boleh mengalami ereksi. Gambaran mengenainya boleh didapati melalui imbasan ultrasound.

Biasanya, beberapa saat setelah bayi lelaki dilahirkan,
bayi lelaki tersebut akan mengalami ereksi.

#15. Manusia boleh dilahirkan dengan 2 bahagian kemaluan

Walau ia sangat kurang terjadi, seseorang boleh dilahirkan dengan 2 zakar lelaki sekali gus – dikenali sebagai diphallus.
Namun, memiliki 2 kemaluan bukanlah sesuatu yang menguntungkan bagi seseorang lelaki.

Dalam kebanyakan kes, kedua-dua zakar lelaki tersebut tidak berfungsi secara normal sehingga doktor perlu melakukan pembedahan atau prosedur perubatan tertentu untuk memperbaiki fungsinya.

Kelainan seperti ini terjadi pada setiap satu bayi dari 5 atau 6 juta kelahiran bayi lelaki.